title: Bâtiment des Forces motrices

text: Rakennus koostuu kahdesta tilasta. Theodore Turrettini -auditorio, "Salle Théodore Turrettini", on yli 1 000 katsojan teatteri- ja konserttisali. "Foyer" on monikäyttötila, jossa on esillä myös rakennuksen voimalaitoshistoriaa.


title: Bâtiment des Forces motrices

text: Paikka on Usine des Forces Motrices -voimalaitoksen entinen konesali.


title: Bâtiment des Forces motrices

text: Voimalaitos rakennettiin 1880-luvulla painevesilaitokseksi, jonka ylipaineventtiilin vesisuihku oli Geneven ensimmäinen Jet d’eau. Laitoksen painevedellä tuotettiin myös sähköä. Paineveden tuotanto päättyi vuonna 1958.


title: Bâtiment des Forces motrices

text: Ajatus rakennuksen muuttamisesta kulttuuritilaksi sai alkunsa Geneven oopperan, "Grand Théâtren", väistötilatarpeista 1990-luvun lopulla.


title: Miia Tervo

text: Miia Tervo (s. 18. helmikuuta 1980 Rovaniemi) on nykyisin Helsingissä asuva elokuvaohjaaja ja käsikirjoittaja.


title: Miia Tervo

text: Hän on kasvanut Muurolassa, entisessä Rovaniemen maalaiskunnassa, 25 kilometrin päässä Rovaniemen keskustasta. Hän kävi lukion Rovaniemellä, jonka jälkeen muutti Helsinkiin ravintolatöihin. Sitten hän työskenteli kalatehtaalla Norjassa ja vapaaehtoistöissä ulkomailla. Hän opiskeli Oriveden opistossa kirjoittamaan runoja, Turussa elokuvausta ja Taideteollisessa Korkeakoulussa (nyk. Aalto-yliopisto) elokuvausta.


title: Miia Tervo

text:
Tervo on saanut elokuvataiteen taiteilija-apurahoja elokuviinsa.
Tervo on saanut monia palkintoja lyhytelokuvistaan "Hylje", "Santra ja puhuvat puut", "Lumikko" sekä "Pieniä kömpelöitä hellyydenosoituksia".


title: Miia Tervo

text: Tervon ohjaama ja käsikirjoittama ensimmäinen pitkä fiktioelokuva "Aurora" saa ensi-iltansa 25. tammikuuta 2019. Se on Rovaniemelle sijoittuva romanttinen komedia. Sen tuottaa Dionysos Films -yhtiö.


title: Pakuovelle.com

text: Pakuovelle.com on KD Rent Oy:n omistama autovuokraamo. Pakuovelle.com on KD Rent Oy:n aputoiminimi. Noutopisteitä on Espoossa, Helsingissä, Kauniaisissa, Keravalla, Kuopiossa, Pornaisissa, Porvoossa, Raisiossa, Tampereella ja Vantaalla. Toukokuussa 2018 Cityvarasto Oyj ilmoitti hankkineensa 51 prosentin osuuden Pakuovelle.comista.


title: Ieronim Ponjatski

text: Ieronim Ponjatskiĭ (1749 – 4. (16.) heinäkuuta 1802) oli venäläinen pappi, teologi ja munkki, joka toimi arkkimandriittana ja igumenina useissa venäläisissä luostareissa.


title: Ieronim Ponjatski

text: Ieronim oli syntyisin pappissuvusta. Hän sai koulutuksensa Smolenskin hengellisessä seminaarissa, ja sen jälkeen (eräiden lähteiden mukaan) hän valmistui Slaavilais-kreikkalais-latinalaisesta akatemiasta. ja aloitti papin tehtävässä Venäjän laivaston pappismunkkina. Vuosina 1790–92 hän toimi opettajana Kiovan teologisessa akatemiassa.


title: Ieronim Ponjatski

text: Vuodesta 1792 lähtien hän toimi igumenina Smolenskin Pyhän kolminaisuuden luostarissa, vuodesta 1794 lähtien Nižni Novgorodin Taivaaseenastumisen luolaluostarissa sekä Nižni Novgorodin hengellisen seminaarin rehtorina; 17.1.1799 lähtien hän toimi Uuden Jerusalemin luostarin arkkimandriittana, ja kuolemansa jälkeen hänet haudattiin sinne. Hänen haudallaan on valurautainen hautamuistomerkki reliefeineen sekä teksti: “Tähän on haudattu tämän stauropegiaalisen Uuden Jerusalemin Ylösnousemuksen luostarin entinen igumeni, arkkimandriitta Ieronim, joka kuoli Herrassa. Tämä tapahtui 4. kesäkuuta 1802. Hän eli 52 vuoden ja 7 kuukauden ikäiseksi.Ieronimin saarnoista on julkaistu seuraavat:Julkaistu on myös hänen runonsa ja puheensa ylipäällikkö Fjodor Ivanovič Glebovin kunniaksi, Pietari, 1776.


title: Carolus Lwanga

text: Pyhä Carolus Lwanga (myös Karoli Lwanga tai Charles Lwanga; 1865 Bulimu, Buganda, Uganda – 3. kesäkuuta 1886, Namugongo, Uganda) oli Ngabi-klaanista peräisin oleva käännynnäinen katolisuuteen ja yksi niin sanotuista "Ugandan marttyyreistä". Hän ja 12 kumppania ikäväliltä 14 ja 30 vuotta, jotka olivat aatelisia tai kuningas Mwangan turvallisuushenkilöstöä, kärsivät marttyyrikuoleman kukkulalla Namugongossa, Ugandassa, osittain tullen miekalla surmatuksi tai osittain tulemalla poltetuksi elävältä. Kuningas Mwanga oli väkivaltainen hallitsija sekä pedofiili ja kristityt hänen hovissaan yrittivät suojella hovipoikia häneltä. Pyhimys eli seuraavien kahden paavin hallintokausien aikana: autuas Pius IX (1846-1878) ja Leo XIII (1878-1903). Paavi Benedictus XV julisti hänet kunnianarvoisaksi 29. helmikuuta 1920 ja autuaaksi 6. kesäkuuta 1920, sekä paavi Paavali VI julisti hänet pyhimykseksi 18. lokakuuta 1964 Roomassa, Italiassa. Hän on katolisen nuorison, käännynnäisten, kidutuksen uhrien ja "African Catholic Youth Actionin" suojeluspyhimys. Hänen juhlapäiväänsä vietetään 3. kesäkuuta eli hänen kuolinpäivänään.


title: Carolus Lwanga

text: Seuraavat ugandalaiset käännynnäiset ja marttyyrit kuolivat kuningas Mwangan vainoissa:


title: Almirante Lynch (1890)

text: Almirante Lynch oli Chilen laivaston vuonna 1890 vesillelaskettu torpedotykkivene.


title: Almirante Lynch (1890)

text: Alus tilattiin Laird Brothersilta Birkenheadistä, missä köli laskettiin 1889. Alus laskettiin vesille 1890 ja otettiin palvelukseen vielä samana vuonna.


title: Almirante Lynch (1890)

text: Chilen sisällissodassa vuonna 1891 alus kuului presidentti José Manuel Balmacedaa kannattaneisiin aluksiin. Alus upotti sisaraluksensa tukemana 23. huhtikuuta 1891 kapinoivan panssarifregatin "Blanco Enceladan".


title: Almirante Lynch (1890)

text: Huhtikuun alussa osa kapinoivista aluksista, johon upotettu "Blanco Enceladakin" kuului, purjehti etelään häirintäoperaatiossa tunkeutuen Calderaan. Tykkiveneet tunkeutuivat yön pimeydessä ankkuripaikalle laukaisten torpedonsa. Fregatti upposi torpedoiden osuttua muutamassa minuutissa, jolloin 300 miehistönjäsentä sai surmansa. Hyökkäys oli ensimmäinen sotalaivan tekemä onnistunut torpedohyökkäys.


title: Almirante Lynch (1890)

text: Alus nimettiin 1913 "Tomakseksi" kun nimi vapautettiin uudelle hävittäjälle.


title: Dean Saunders

text: Dean Saunders (s. 21. kesäkuuta 1964 Swansea, Wales) on walesilainen jalkapalloilija ja jalkapallovalmentaja. Hän pelasi hyökkääjänä. Hän edusti Walesin maajoukkuetta 75 ottelussa vuosina 1986–2001 ja teki maaotteluissa 22 maalia.


title: Dean Saunders

text: Saunders edusti pelaajauransa aikana useita seuroja eikä viipynyt missään kolmea vuotta pidempään. Hänen seurojaan olivat Swansea City vuosina 1982–1985, Cardiff City lainasopimuksella vuonna 1985, Brighton & Hove Albion 1985–1987, Oxford United 1987–1988, Derby County 1988–1991, Liverpool 1991–1992, Aston Villa 1992–1995, turkkilainen Galatasaray 1995–1996, Nottingham Forest 1996–1997, Sheffield United 1997–1998, portugalilainen Benfica 1998–1999 sekä Bradford City 1999–2001.


title: Dean Saunders

text: Managerina Saunders on toiminut Wrexhamissa vuosina 2008–2011, Doncaster Roversissa 2011–2013, Wolverhampton Wanderersissa kevätkauden 2013, Crawley Townissa 2014–2015 sekä Chesterfieldissä toukokuusta 2015 saman vuoden joulukuuhun.


title: Being as an Ocean

text: Being as an Ocean on Yhdysvaltalainen melodista hardcorea soittava bändi Alpinesta, Californiasta, joka perustettiin vuonna 2011. Bändi alun perin perustettiin vuonna 2005 nimellä Vanguard. Bändi on julkaissut neljä albumia: "Dear G-d...", "How We Both Wondrously Perish", nimikkoalbumi "Being as an Ocean" sekä viimeisimpänä "Waiting for Morning to Come", joka julkaistiin 8. syyskuuta 2017. "How We Both Wondrously Perish" julkaistiin toukokuussa 2014 ja se nousi sijalle 57 Yhdysvaltain "Billboard" 200-listalla.


title: Being as an Ocean

text: Being As An Ocean oli alun perin nimeltään Vanguard, jossa he soittivat extreme-metallia kristillisellä sanomalla. Päästyään kokeilemaan soundiaan enemmän, he alkoivat menettää kiinnostustaan extreme-metallia kohtaan ja sen sijaan hakivat enemmän post-hardcore-soundia. Demoversiot kappaleista "The Hardest Part Is Forgetting Those You Swore You Would Never Forget" ja "Humble Servant, Am I" striimattiin Vanguardin MySpace-sivulla 4. tammikuuta 2011. Bändi tämän jälkeen muutti nimensä Being as an Oceaniksi.


title: Being as an Ocean

text:
Bändin ensimmäisen albumin kirjoitti kitaristi Tyler Ross heti bändin perustamisen jälkeen. "Dear G-d..." äänitettiin vanhassa The Palms -nimisessä hotellissa ja se lähetettiin Brian Hoodille miksattavaksi ja masteroitavaksi. Ensimmäinen single albumilta oli sen nimikkokappalle, joka julkaistiin 3. tammikuuta 2012, ja se sai positiivista huomiota. Pian tämän jälkeen Jacob Prest liittyi bändiin rytmikitaristiksi. Being as an Ocean kiersi yli kahdessakymmenessä maassa, muun muassa Kanadassa, Saksassa, Georgiassa, Itävallassa, Isossa-Britanniassa ja Australiassa bändien kuten Counterparts, Hundreth, Sierra, Liferuiner, Napoleon, ja The Elijah kanssa. 5. elokuuta 2013 julkaistiin b-puoli Dear G-d... -levyltä nimellä "The People Who Share My Name."
Vuonna 2013 Shad Hamawe ja Jacob Prest lähtivät yhtyeestä tähtäimessä rauhallisempi elämä bändin ulkopuolella. Jäljelle jääneet jäsenet alkoivat äänittämään uutta musiikkia samalla etsien uusia jäseniä. Connor Denis hardcore punk -bändistä Sleep Patterns liittyi bändiin uutena rumpalina. Tällä uudella ryhmällä he alkoivat kirjoittamaan ja äänittämään uutta albumiaan jonka oli tarkoitus olla julkaistu jossakin kohtaa vuotta 2014. Michael McGough post-hardcore -yhtye The Elijahista, myös ilmoitettiin uudeksi kitaristiksi bändiin. Helmikuun 25. päivä he julkaisivat kansikuvan albumiin "How We Both Wondrously Perish" julkaisupäivämäärän kera. Albumin ensimmäinen single, "Death's Great Black Wing Scrapes the Air", julkaistiin iTunes-musiikkipalvelussa. Yhtye äänitti albuminsa Atlantassa, Georgiassa Glow in the Dark Studiosilla ja julkaisivat sen 6. toukokuuta 2014.


title: Being as an Ocean

text: Pian tämän jälkeen yhtye ilmoitti kolmannen albumin olevan työn alla, ja että se julkaistaisiin vuonna 2015. Being as an Ocean oli Warped Tourilla mukana koko kiertueen ajan. 7. toukokuuta yhtye julkaisi ensimmäisen kappaleen (nimeltään "Little Richie") uudelta albumilta, paljastivat julkaisupäivämäärän sekä albumin kansikuvan. "Sleeping Sicarii", "Forgetting Is Forgiving the I", ja "Sins of The Father" julkaistiin myöhemmin lisäsingleinä. "Being as an Ocean" julkaistiin kesäkuun 29. päivä vuonna 2015.


title: Being as an Ocean

text: Lokakuun 11. 2015, Tyler Ross paljasti Twitterissä, että hän työskenteli uuden laulun parissa. Muutamassa myöhemmässä tviitissä hän mainitsi työskentelevänsä yhä mainitun kappaleen parissa sekä lisäksi kertoi vielä kirjoittavansa toistakin kappaletta. Marraskuun 21. päivä ilmoitettiin, että Connor Dennis erosi yhtyeestä, jotta pystyisi työskennellä paremmin eri bändien ammattilaisrumpalina kiertueilla.


title: Being as an Ocean

text: Helmikuun 25. päivä yhtye julkaisi kappaleen nimeltä "Dissolve" yksittäisenä singlenä, Ilmoittaen heidän allekirjoittaneen sopimuksen Equal Vision Recordsin kanssa ja ottaen Jesse Shelleyn (Sleepwaven liverumpalin) uudeksi rumpalikseen.


title: Being as an Ocean

text: Vuoden 2016 viimeisinä viikkoina Being as an Ocean tiedotti, että neljäs studioalbumi nimeltään "Waiting for Morning to Come "julkaistaisiin" "9. kesäkuuta 2017. Albumia ei kuitenkaan julkaistu tänä päivämääränä. Bändiltä tai levy-yhtiöltä ei tullut selitystä siihen, miksi albumia ei julkaistu ilmoitettuna päivänä.   Elokuun 14., 2017 Tyler Ross ilmoitti, että oli ostanut ja varmistanut oikeudet albumiin, ja että yhtye julkaisisi albumin itsenäisesti ilman levy-yhtiötä 8. syyskuuta. Yhtye ilmoitti virallisesti elokuun 19. päivä, että heistä oli tullut kokonaan riippumaton yhtye sen jälkeen, kun he purkivat sopimuksen Equal Visionin kanssa. Seuraavan muutaman viikon kuluessa bändi julkaisi kaksi uutta singleä albumilta, joista ensimmäinen oli nimeltään "Thorns" ja toinen "Black and Blue", joka oli myös esitetty livenä ennen julkaisuaan. Heinäkuun 20., 2018, yhtye julkaisi singlen "Alone" albumin deluxe-versiolta.


title: Being as an Ocean

text: Yhtyeen musiikkia on kuvailtu post-hardcoreksi sekä melodiseksi hardcoreksi. AllMusicin kirjoittaja Gregory Heaney kuvaili heitä "post-hardcore-bändiksi melodisella ja surumielisellä soundilla höystettynä aggression purskahduksina", kun taas Indie Vision Music totesi, että yhtyeen musiikki sekoitti  "melodista hardcorea, Explosions in the Sky -tyylistä tunnelmallista rockia sekä La Disputen, Listenerin ja MewithoutYoun kaltaista "spoken word" -puhemusiikkia". Laulaja Joel Quartucciota on noteerattu "intohimoisesta suullisesta ulosannista" hänen "spoken wordin ja perinteisen kärsimystäyteisen huutolaulun sekoituksen maalaaman intohimoisen kudoksen" vuoksi. Connor Denisin ja Michael McGoughin lisääminen yhtyeeseen viitoitti muutosta heidän tyylissään, kun taas "Dear G-d..." "esitteli paljon ihmistunteita sen äärimmäisen henkilökohtaisilla sanoituksillaan, "How We Both Wondrously Perish "päästi vapaaksi paljon sen tunteesta loistavalla musikaalisuudellaan yhtyeen tiukennettua instrumentointiaan ja lisänneen uutta dynamiikkaa soundiinsa ja uuden kitaristi-laulaja Michael McGoughin tuoneen suurimman muutoksen".


title: Being as an Ocean

text: Debyyttialbuminsa sanoituksien, joita kutsutaan "sydämellisiksi", bändi kertoo puhuvan elämänkokemuksista, tunteista, ajatuksista ja keskusteluista, joita Quartuccio "kävi läpi Jumalasta ('G-d'), toivosta, rakkaudesta, nöyryytyksestä, voimasta, kivusta, masennuksesta, menetyksestä ja elämästä".  Nämä asiat pysyivät pääasiallisena inspiraationa sanoituksille myöhemmilläkin albumeilla. Vaikka heidät usein leimataankin kristilliseksi bändiksi, he kiistävät sen kertoen olevansa "kristittyjä ihmisiä, jotka rakastavat kirjoittaa musiikkia" toivoen, ettei heitä asetettaisi "kristillinen yhtye" -nimikkeen alle.


title: Being as an Ocean

text: Heidän aikaisia esikuvia olivat mm. MewithoutYou, Sigur Rós, Oceana, Bring Me the Horizon, Listener, Verse, Comeback Kid, Underoath, Touché Amoré, and La Dispute. Bändin nimen pohjalla on Mahatma Gandhin sitaatti: "Et saa menettää uskoasi ihmiskuntaan. Ihmiskunta on valtameri; jos jotkut pisarat ovat likaisia, valtameri ei siltikään muutu likaiseksi."


title: Being as an Ocean

text: Nykyiset:


title: Being as an Ocean

text: Entiset:


title: Being as an Ocean

text: Kiertueilla:


title: Being as an Ocean

text: Aikajana


title: Being as an Ocean

text: Muut julkaisut


title: Jori Harju

text: Jori Matias Harju (s. 20. lokakuuta 1964 Alajärvi) on suomalainen rannikkotykistöupseeri ja lippueamiraali. Hän on toiminut Merivoimien komentajana vuoden 2019 alusta alkaen. Hän seuraa tehtävässään vara-amiraali Veijo Taipalusta. Harjun valintaa komentajaksi pidettiin yllättävänä, sillä hän oli virkaiältään nuorempi kuin lippueamiraali Timo Hirvonen.


title: Jori Harju

text: Harju suoritti varusmiespalveluksensa Vaasan rannikkopatteristossa 1984–1985. Hän on toiminut opettajana Rannikkotykistökoulussa, operaatiopäällikkönä Kotkan rannikkoalueella 1999–2002, Pääesikunnan operaatiokeskuksen apulaispäällikkönä 2002–2005, suunnittelupäällikkönä Merivoimien esikunnassa 2006–2008.


title: Jori Harju

text: Myöhemmin Harju on toiminut Suomenlinnan rannikkorykmentin komentajana 2011–2013, Pääesikunnan operaatiokeskuksen päällikkönä 2013–2015 sekä Merivoimien operaatiopäällikkönä vuosina 2016–2018.


title: Jori Harju

text: Harju on toiminut myös kansainvälisissä tehtävissä, muun muassa apulaiskomentajana Unifil-operaatiossa Libanonissa. Hän on suorittanut yleisesikuntaupseerin tutkinnon vuonna 1999, ja hänet ylennettiin kommodoriksi vuonna 2015 ja lippueamiraaliksi 2018. Hän on naimisissa ja hänellä on kolme lasta.


title: Venny (televisiosarja)

text: Venny on Pekka Ruohorannan ohjaama ja Liisa Urpelaisen käsikirjoittama suomalainen televisiosarja vuodelta 2003. Sarja kuvaa Venny Soldanin ja Juhani Ahon elämänvaiheita ja mutkikasta avioelämää. Kolmantena päähenkilönä on Vennyn sisko Tilly Soldan. Näkökulma on Venny Soldanin.


title: Venny (televisiosarja)

text: Tyylilajiltaan "Venny" on eeppinen historiallinen draama. Taustana on Suomen taiteen kultakausi ja sivuhenkilöinä on aikakauden kulttuurivaikuttajia, kuten Pekka Halonen ja Jean Sibelius sekä ennen kaikkea Järnefeltien sukua, johon Ahon yhteys oli läheinen.


title: Venny (televisiosarja)

text: "Venny" alkaa 1880-luvulta, jolloin Venny Soldanin isä on vielä elossa. Venny ja Juhani Aho tapaavat toisensa savolaisella sisävesialuksella ja he avioituvat 1891. He saavat kaksi poikaa. Suhdetta mutkistaa Ahon rakkaus Vennyn pikkusiskoon Matildaan eli Tillyyn. Aho ja Tilly saavat pojan, joka kasvaa virallisesti Matildan kasvattipoikana. Venny ja Aho asuvat liittonsa alussa Hausjärvellä, josta he muuttavat Aholaan Tuusulanjärven rannalle. Myös Tilly muuttaa Aholaan, ja synnytettyään poikansa hän muuttaa Aholan läheisyydessä sijaitsevaan huvilaan. Venny hyväksyy Tillyn ja Ahon suhteen pitkin hampain, mutta silloin tällöin itse kukin matkaa Keski-Eurooppaan ottamaan aikalisää ja analysoimaan tunteitaan.


title: Venny (televisiosarja)

text: Jokaisen jakson alussa on etuuma, joka sijoittuu Vennyn kesähuvilalle. Etuumat ajoittuvat 1930-luvun alkuun, jolloin Juhani Ahon kuolemasta on kulunut kymmenen vuotta ja Tilly Soldan tekee kuolemaa. Etuumissa ovat mukana Venny, hänen poikansa Heikki ja Antti sekä Tillyn poika Nisse. Etuumissa taustoitetaan kunkin jakson tapahtumia Vennyn kertomina.


title: Venny (televisiosarja)

text: "Vennyä" kuvattiin suurelta osin autenttisilla paikoilla, etenkin Tuusulassa. Kuvasuhteena on 16:9 ja ääni on stereofoninen. Epookkituotannon pukusuunnittelusta vastasi Leila Jäntti.


title: Venny (televisiosarja)

text: "Vennyn" ensiesitys oli kevätkaudella 2003. Yleisradio julkaisi "Vennyn" maksuttomassa Areena-palvelussaan lokakuussa 2018. Sarja on katsottavissa vuoden ajan.


title: Semiregulaarinen monitahokas

text: Semiregulaarinen monitahokas on avaruusgeometrinen termi, jota eri kirjoittajat ovat käyttäneet hieman eri merkityksissä.


title: Semiregulaarinen monitahokas

text: Alkuperäisen määritelmän mukaan semiregulaarinen on monitahokas, jonka tahkot ovat säännöllisiä monikulmioita ja jonka symmetriaryhmä on transitiivinen kärkien suhteen, toisin sanoen se voidaan aina kuvata yhtenevyyskuvauksella itselleen niin, että mikä tahansa sen kärjistä voi kuvautua mihkä tahansa toisen kärjen kohdalle. Tässä merkityksessä nimitys perustuu Thorold Gosset'n vuonna 1900 esittämään yleisempään semiregulaarisen polytoopin määritelmään. Nykyisin tällaisista käytetään kuitenkin yleisemmin nimitystä "uniforminen monitahokas". Uniformisia eli tässä merkityksessä semiregulaarisia ovat:


title: Semiregulaarinen monitahokas

text: Nämä semiregulaariset kappaleet voidaan täysin määrittää kärkikuviolla eli luettelemalla sivujensa lukumäärän mukaan ja sijaintiensa mukaisessa järjestyksessä ne tahkot, jotka kärjessä kohtaavat. Esimerkiksi "3.5.3.5" esittää ikosidodekaedria, jossa jokaisen kärjen ympärillä on vuorotellen kaksi kolmiota ja kaksi viisikulmiota. Sen sijaan "3.3.3.5" tarkoittaa pentagonaalista antiprismaa. Näitä monitahokkaita sanotaan joskus kärkitransitiivisiksi.


title: Semiregulaarinen monitahokas

text: Gosset'n jälkeen muut kirjoittajat ovat käyttäneet termiä "semiregulaarinen" varsinkin korkeampiulotteisten polytooppien yhteydessä eri merkityksissä. E. L. Elte esitti määritelmän, jota Coxeter piti liian keinotekoisena. Coxeter itse nimitti Gosset'n semiregulaariksiksi nimittämiä kappaleita uniformisiksi kappaleiksi, joista hän nimitti semiregulaariksi vain hyvin rajoitettua osajoukkoa.


title: Semiregulaarinen monitahokas

text: Toiset sen sijaan ovat päin vastoin laajentaneet semiregulaarisen monitahokkaan käsitettä luokittelemalla sellaisiksi eräitä muitakin kuin edellä mainitut. Sellaisia ovat:


title: Semiregulaarinen monitahokas

text: Lisää sekaannusta aiheutuu siitäkin, millä tavoin Arkhimedeen kappaleet on määritelty, sillä niistäkin on erilaisia tulkintoja.


title: Semiregulaarinen monitahokas

text: Gosset'n määritelmän mukaan semiregulaarisiksi katsotaan nekin kappaleet, joilla on vielä suurempi symmetria, kuten säännölliset monitahokkaat eli Platonin kappaleet sekä kvasisäännölliset monitahokkaat. Joidenkuiden myöhempien kirjoittajien mukaan näitä ei pitäisi sanoa semiregulaariksi eli "puoliksi säännöllisiksi", koska ne ovat vielä säännöllisempiä: termiä uniforminen monitahokas käytetään tällöin kattokäsitteenä, joka jakautuu kolmeen ryhmään: säännölliset, kvasisäännölliset ja semiregulaariset monitahokkaat. Tätä nimeämisjärjestelmää käyttämällä vältytään monilta, joskaan ei kaikilta sekaannuksilta.


title: Semiregulaarinen monitahokas

text: Käytännössä sekaannusta esiintyy pätevimmilläkin kirjoittajilla, jotka määrittelevät jonkin monitahokkaiden joukon semiregulaariseksi tai Arkhimedeen monitahokkaisiksi, mutta käyttävätkin näitä termejä myöhemmin laajemmasta tai suppeammasta monitahokkaiden joukosta, kuin alun perin määrittelivät niiden tarkoittavan. Esimerkiksi joukkoon luetaan myöhemmin vain kuperat monitahokkaat, vaikka niin ei määritelmässä sanottukaan. Tämän virheen ovat tehneet muun muassa Coxeter ja Cromwell sekä Cundy ja Rollett.


title: Semiregulaarinen monitahokas

text: Monissa teoksissa termiä "semiregulaarinen monitahokas" on käytetty myös Arkhimedeen kappaleen synonyyminä.


title: Semiregulaarinen monitahokas

text: Monitahokkaat, joiden tahkot ovat säännöllisiä monikulmioita, ovat vain osittain samoja kuin Gosset'n tarkoittamassa merkityksessä semiregulaariset monitahokkaat. Samoin on erotettava toisistaan monitahokkaat, joiden kärkikuviot ovat säännöllisiä monikulmioita, ja toisaalta semiregulaaristen monitahokkaiden tahkotransitiiviset duaalit.


title: Semiregulaarinen monitahokas

text: Coxeter ym. (1954) käyttivät termiä "semiregulaariset monitahokkaat" luokittelemaan uniformiset monitahokkaat, joiden Wythoffin symboli on muotoa "p q | r". Tämän määritelmän mukaan semiregulaarisia ovat vain kuusi kahdestatoista Arkhimedeen kappaleesta sekä säännölliset särmiöt sekä useat ei-kuperat kappaleet, mutta "eivät" esimerkiksi säännölliset antiprismat. Myöhemmin, vuonna 1973 Coxeter käytti Gosset'n määritelmää kommentoimatta sitä, hyväksymällä sen implisiittisesti.


title: Semiregulaarinen monitahokas

text:
Muun muassa Robert Williams on nimittänyt semiregulaarisiksi kuperia uniformisia monitahokkaita, lukuun ottamatta viittä säännöllistä monitahokasta mutta Arkhimedeen kappaleet, uniformiset särmiöt ja uniformiset antiprismat mukaan luettuina.
Peter Cromwell mainitsee vuonna 1997 alaviitteessä sivulla 149, että nykyisin semiregulaarisilla monitahokkailla tarkoitetaan Arkhimedeen ja Catalanin kappaleita, joista viimeksi mainitut ovat Arkhimedeen kappaleiden duaaleja. Samassa kirjassa sivulta 367 lähtien hän kuitenkin käsitelee Catalanin kappaleiden suhdetta "semiregulaarisiin" Arkhimedeen kappaleisiin, ikään kuin termi "semiregulaarinen" ei kattaisikaan Catalanin kappaleita.


title: Martinjärvi (Keuruu)

text: Martinjärvi on Keski-Suomessa Keuruun Valkeajärvellä sijaitseva järvi, joka kuuluu Kokemäenjoen vesistöön.


title: Martinjärvi (Keuruu)

text: Järven pinta-ala on 111 hehtaaria eli 1,1 neliökilometriä ja se on 2,9 kilometriä pitkä ja 0,9 kilometriä leveä. Se sijaitsee alavassa metsämaastossa ja on osa Liesjärvestä alkavaa Pihlajaveteen laskevaa vesireittiä. Maastossa matalat moreenikummut reunustavat monia rantoja, joissa yleisilmeen luo kuitenkin ojitetut soistuneet metsämaat. Ilman ojia ja mökkejä olisi järvi erämaajärvi. Järven yhtenäisyyden rikkoo sen keskellä sijaitseva suuri Luurinniemi, jonka pohjoiseen kääntyvä niemenkärki on 550 metriä pitkä ja 200 metriä leveä. Vastarannalla sijaitseva suuri Pukkiniemi työntyy sitä kohti ja kaventaa järveen satametrisen kapeikon eli salmen. Pukkiniemen eteläpuolella sijaitsee lahti ja joensuu Maso, joka mutkittelee jokimaisena , mutta leveänä, yli kilometrin matkan ennen kuin se muuttuu jokimaiseksi uomaksi.


title: Martinjärvi (Keuruu)

text: Järvessä on laskettu olevan seitsemän saarta. Niiden yhteispinta-ala on 1,4 hehtaaria, mikä on noin 1,3 % järven kokonaispinta-alasta. Suurin saari Jussinsaari on pinta-alaltaam 1,3 hehtaaria ja se on 240 metriä pitkä ja 100 metriä leveä. Pohjoisrannassa sijaitsee yksi yli aarin kokoinen nimetön saari ja loput viisi luotoa ovat alle aarin kokoisia.


title: Martinjärvi (Keuruu)

text: Järvi on luodattu ja siitä on julkaistu syvyyskartat. Sen tilavuus on 1,1 miljoonaa kuutiometriä eli 0,0011 kuutiokilometriä. Järven keskisyvyys on 1,0 metriä ja suurin syvyys on 1,8 metriä. Syvin kohta sijaitsee 1,7 metriä syvässä syvänteessä Luurinniemen edustalla.


title: Martinjärvi (Keuruu)

text: Järven rantaviivan pituus on 10,0 kilometriä, josta saarten rantaviivan yhteispituus on 0,9 kilometriä. Järven ympäristön taloudet sijaitsevat Mason ympäristössä tai rannassa. Järven rannoilla on vain vapa-ajan asuntoja, joita on noin 40. Niille tulee tiet Kömiin tulevalta yhdystieltä 6212 tai siitä haarautuvalta ja järven itäpuolella kiertävältä maantieltä.


title: Martinjärvi (Keuruu)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) järvi kuuluu. Järven vedenpinnan korkeus on 145,7 metriä mpy. Järvi kuuluu Liesjärveltä (804 hehtaaria, ha) Pihjalavedelle (2 070 ha) virtaavan vesireitin järviketjuun.


title: Martinjärvi (Keuruu)

text: Järvi saa pääosan vedestään yläjuoksulta Suojärveltä, jonka laskujoki Ryönänkoski laskee järven pohjoispäähän. Siihen on ohjattu myös ympäröiviltä soilta ja kauempaa metsistä tulevat laskuojat. Itäisen Kuolemaisen (6 ha) kautta tulee kaakosta Raatosuon ja Isonevan laskuojan Kapuskapuron vedet ja kauempaa ojitetun Juurikassuon johto-ojat, jonka valuma-alueella sijaitsee myös Kaakkolampi (10 ha). Länsirantaan laskee Valkealampi (19 ha) ja sen suo-ojat. Kaakossa sijaitsee pieni Jouhtilampi (3 ha), joka laskee järven eteläpäähän.


title: Martinjärvi (Keuruu)

text: Järven laskujoki Maso lähtee järven keskivaiheilta ensin länteen, mutta se kääntyy pian luoteeseen ja se laskee 2,5 kilometrin päässä Köminjärveen (132 ha).


title: Hjalmar Enwald

text: Hjalmar Emil Enwald (20. joulukuuta 1867 Leppävirta – 17. tammikuuta 1943 Helsinki) oli juristi, esittelijäsihteeri ja tasavallan presidentin kanslian kansliapäällikkö.


title: Hjalmar Enwald

text: Hjalmar Enwaldin vanhemmat olivat kihlakunnan tuomari Reinhold Emil Enwald ja Hilma Sofia Pehrmand ja puoliso vuodesta 1897 Elin Elisabeth (Elli) Aspegren. Enwald tuli ylioppilaaksi 1886, suoritti oikeustutkinnon 1890 ja sai varatuomarin arvon 1893. Käräjätuomarina hän toimi 1891–1894 ja senaatin ylimääräisenä kopistina 1894–1899. Enwald oli myös Helsingin 1. kaupunginvouti 1897–1899. Lapuan ja Rautalammin kihlakunnan kruununvouti hän oli 1899–1906, Uudenmaan läänin varakamreeri 1906–1917, senaatin kauppa- ja teollisuustoimikunnan protokollasihteeri 1917–1918 ja kauppa- ja teollisuusministeriön esittelijäsihteeri 1918–1919. Vaivaishoidonneuvojan lainopillisena apulaisena Enwald työskenteli 1909–1918. Presidentin kanslian kansliapäällikkönä Enwald toimi vuoteen 1931 asti, Suomen Hypoteekkiyhdistyksen asiamies hän oli 1920–1931.


title: Looking High, High, High

text: Looking High, High, High on Bryan Johnsonin esittämä kappale, joka edusti Britanniaa vuoden 1960 Eurovision laulukilpailussa Lontoossa.


title: Looking High, High, High

text: Kappale sijoittui Euroviisuissa toiseksi 25 pisteellä.


title: Hela (maakunta)

text: Hela on yksi Papua-Uuden-Guinean maakunnista. Maakunnan pääkaupunki on Tari. Vuoden 2011 väestönlaskennan mukaan Helan väkiluku on 249 449. Hela perustettiin virallisesti vuonna 2012 ja se koostuu kolmesta piiristä, jotka olivat ennen osa Southern Highlandsin maakuntaa.


title: Are You Sure?

text: Are You Sure? on The Allisonsin esittämä kappale, joka edusti Iso-Britanniaa vuoden 1961 Eurovision laulukilpailussa Cannesissa.


title: Are You Sure?

text: Kappale sijoittui Euroviisuissa toiseksi 24 pisteellä.


title: Ari Viisas

text: Ari Viisas eli Ari inn fróði Þorgilsson oli keskiajalla elänyt islantilainen kirkonmies, joka tunnetaan saaren ensimmäisenä kansankielellä kirjoittaneena historiankirjoittajana. Hän syntyi vuonna 1067 tai 1068 ja kuoli noin 80-vuotiaana vuonna 1148. Arin "Islantilaisten kirja" (isl. "Íslendingabók") on varhaisin esimerkki proosamuotoisesta kerronnasta koko Skandinaviassa.


title: Ari Viisas

text: Ari syntyi Länsi-Islannissa Breiðafjörðurin alueella paikassa nimeltä Helgafell. Samalle tilalle oli noin 60 vuotta aiemmin haudattu myös Arin isomummo Guðrún Osvífsdóttir, josta kerrotaan "Lohilaaksolaisten saagassa". Arin isä on oletettavasti kuollut nuorena, ja hänet kasvatti ensin edellä mainitun Guðrúnin poika eli Arin isoisä Gellir Þorkelsson (k. 1073) ja myöhemmin setä Þorkell Gellisson. Äitinsä Jóreiðrin puolelta Arin esi-isiin kuului mm. Jóreiðrin isoisä Þorsteinn Síðu-Hallsson, josta kertoo vain osittain säilynyt "Þorsteins saga Síðu-Hallssonar".


title: Ari Viisas

text: Seitsenvuotiaana Ari muutti Etelä-Islannissa sijaitsevaan Haukadalriin Hallr Þórarinssonin (k. 1089) luokse. Siellä hän sai seuraavan neljäntoista vuoden aikana eli 21-vuotiaaksi saakka pappisuraa varten tarvittavaa opetusta. Hänen opettajanaan toimi lähistöllä sijaitsevan Skálholtin piispanistuimen ensimmäisen piispan, Isleifr Gizurarsonin (k. 1080), poika Teitr Isleifsson, joka hänkin oli Hallrin kasvattama.


title: Ari Viisas

text: Ari vihittiin papiksi Helgafellin lähistöllä Staðrissa (nyk. Staðarstaður) Snæfellsnesissä. Muita hänen elämänsä myöhempiä vaiheita ei tiedetä tarkemmin, mutta Arin vaikutus islantilaiseen historiankirjoitukseen käy ilmi myöhempien saagakirjoittajien teksteistä. Arin kirjoittamiin teoksiin viitataan jo anonyymin kirjoittajan 1150-luvulla laatimassa islannin ensimmäisessä kieliopissa (isl. "Fyrsta málfræðiritgerðin"). Arin teksteistä omien teostensa lähteenä mainitsevat myös kuningassaagoja kirjoittaneet Snorri Sturluson (k. 1241), sekä munkit Oddr Snorrason (k. 1100-l. lopussa) ja Gunnlaugr Leifsson (k. 1218/1219).


title: Ari Viisas

text: Arin tiedetään laatineen varhaisimman Norjan kuninkaista kertovan kansankielisen historian. Hän kirjoitti kuninkaiden elämäntarinoista (isl. "konunga ævi") "Islantilaisten kirjan" nyt jo kadonneessa varhaisemmassa versiossa, joka valmistui vuosien 1122–1133 välisenä aikana, mahdollisesti vuoden 1125 tienoilla. Kyseinen kuninkaiden elämäntarinaosio ei välttämättä ollut pitkä ja laaja, vaan saattoi lähinnä listata kuninkaiden hallintokaudet ja kuvata näihin liitettyjä merkittävimpiä tapahtumia.


title: Ari Viisas

text: "Islantilaisten kirjan" nykypäivään säilynyt teksti on Arin itsensä muokkaama versio edellä mainitusta kadonneesta alkuperäistekstistä. Se on valmistunut melko pian ensimmäisen version jälkeen. Ari aloittaa siinä kerrontansa Islannin asuttamisesta 870-luvulla ja jatkaa omaan aikaansa 1100-luvulle saakka, mutta on kertomansa mukaan jättänyt pois sukupuut ("áttartala") ja edellä mainitut kuninkaiden elämäntarinat. Niiden sijaan Ari lisäsi tekstiin Islantiin ja islantilaisiin liittyvää aineistoa. Kyseinen versio on säilynyt kahdessa 1600-luvulla tehdyssä kopiossa, jotka pohjautuvat vuoden 1200 tietämiltä olleelle, nyt jo kadonneelle käsikirjoitukselle.


title: Ari Viisas

text: Historioitsijana Arin kerronnalle oli tyypillistä huolellinen kronologian seuraaminen. Hän sitoo päätapahtumat kristilliseen ajanlaskuun ja islantilaisten tapahtumien osalta myös Islannin lainpuhujien (isl. "lögsögumaðr") kausiin. Myöhemmät islantilaiset historioitsijat perustivat omat kronologiansa tälle Arin laatimalle ajanlaskulle. Ari osoittaa myös lähdekriittisyyttä. Tämä ilmenee esimerkiksi siinä, että Ari mainitsee "Islantilaisten kirjassa" kaikki ne henkilöt, joiden kertomalle hänen kirjoittamansa tiedot pääosin perustuivat. Monet näistä olivat henkilöitä, jotka olivat itse olleet kuvatuissa tapahtumissa osallisina, ja joita Ari piti luotettavina ja totuudenmukaisina henkilöinä.


title: Ari Viisas

text: "Islantilaisten kirjan" lisäksi Ari on mahdollisesti kirjoittanut myös Islannin asuttamisesta kertovan "Landnámabókin" varhaisimman version. Tähän viittaa Haukr Erlendssonin maininta asiasta tämän omassa "Landnámabók"-versiossa, joka on säilynyt Hauksbók-käsikirjoituksessa. Siinä Haukr mainitsee Arin toisena niistä oppineista miehistä (Kolskeggr Viisaan (isl. "inn fróði") ohella), jotka olivat aiemmin kirjoittaneet Islannin asuttamisesta.


title: Ari Viisas

text: Lisäksi Arilta on säilynyt tämän omasta suvustaan laatima sukupuu "Islantilaisten kirjan" yhteydessä, sekä vuonna 1143 laadittu lista ylhäissyntyisistä kirkonmiehistä. Arin 1100-luvun alussa laatimana pidetään myös lyhyttä kuvausta 1000-luvun taitteessa eläneestä päälliköstä (isl. "goði") Snorri Þorgrímssonista. Tämä teksti tunnetaan nimellä "Ævi Snorra goða", ja se on säilynyt liitteenä yhdessä "Eyrin asukkaiden saagan" käsikirjoituksessa.


title: Sharice Davids

text: Sharice Davids (s. 22. toukokuuta 1980) on yhdysvaltalainen juristi ja kansasilainen poliitikko. Hänet valittiin välivaaleissa 2018 Yhdysvaltain kongressin alahuoneeseen.


title: Sharice Davids

text: Davids kuuluu winnebagojen alkuperäiskansaan.


title: Sharice Davids

text: Davids on suorittanut 2009 Juris Doctor -tutkinnon Cornellin yliopiston oikeustieteellisesä tiedekunnassa.


title: Sharice Davids

text: Davids on kilpaillut vapaaottelijana. Hän on avoimesti lesbo.


title: Ring-A-Ding Girl

text: Ring-A-Ding Girl on Ronnie Carrollin esittämä kappale, joka edusti Britanniaa vuoden 1962 Eurovision laulukilpailussa Luxemburgissa.


title: Ring-A-Ding Girl

text: Kappale sijoittui Euroviisuissa neljänneksi 10 pisteellä.


title: Aktinium(III)oksidi

text: Aktinium(III)oksidi tai aktiniumoksidi AcO on radioaktiivisen alkuaine aktiniumin epäorgaaninen yhdiste hapen kanssa. Se on ominaisuuksiltaan hyvin samankaltainen kuin lantaanin vastaava lantaani(III)oksidi.


title: Aktinium(III)oksidi

text: Aktinium(III)oksidia voidaan valmistaa kuumentamalla aktiniumhydroksidia Ac(OH) 500 °C:een tai oksalaattia Ac(CO) 1 100 °C:n lämpötilaan (tyhjiössä):


title: Aktinium(III)oksidi

text: Aktiniumoksidin kiderakenne on samanlainen kuin +3 hapetusluvun harvinaisten maametallien oksideilla. Rakenne on heksagonaalinen ja sen hilavakiot ovat a=407±1 ja c=629±2 pm. Yhdiste ei liukene veteen.


title: Aktinium(III)oksidi

text: Aktiniumoksidia ei tule sekoittaa etikkahappoanhydridiin, josta käytetään joskus merkintää AcO, missä lyhenne Ac tarkoittaa asetyyliä.


title: Nathaniel Highmore (kirurgi)

text: Nathaniel Highmore (6. helmikuuta 1613 – 21. maaliskuuta 1685) oli brittiläinen kirurgi.


title: Nathaniel Highmore (kirurgi)

text: Hän oli anatomian tutkija joka julkaisi teoksen ihmisen anatomiasta 1651. Teos tunnettiin varsinkin seikkaperäisestä verenkierron kuvauksesta. Lisäksi hänet muistetaan etenkin poskionteloiden () kuvauksesta ja niitä kutsuttiinkin joskus "Highmoren onkalo" () -nimellä.


title: Cry Baby (Jeminin kappale)

text: Cry Baby on Jeminin esittämä kappale, joka edusti Iso-Britanniaa vuoden 2003 Eurovision laulukilpailussa Riiassa.


title: Cry Baby (Jeminin kappale)

text: Kappale sijoittui Euroviisuissa viimeiseksi pisteittä.


title: Highmore

text: Highmore on muun muassa seuraavien henkilöiden sukunimi:


title: Jiwaka

text: Jiwaka on Papua-Uuden-Guinean maakunta. Siellä on noin 344 000 asukasta. Maakunnan pääkaupunki on Banz. Jiwaka muodostettiin vuonna 2012 erottamalla kolme piirikuntaa Western Highlandsin provinssista. Alueen asukkailla on voimakas heimoidentiteetti ja he ovat lojaaleita omalle klaanilleen. Nimi "Jiwaka" tulee kolmen piirikunnan, Jimi, Waghi ja Kambia, alkukirjaimista.


title: Jenni Räinä

text: Jenni Räinä (s.1980 Kuivaniemi, Hyry) on kirjailija ja toimittaja. Hän työskentelee vapaana toimittajana ja kirjoittaa useisiin suomalaisiin aikakauslehtiin. Räinän ja valokuvaaja Vesa Rannan kirja "Reunalla - Tarinoita Suomen tyhjeneviltä sivukyliltä" voitti Botnia-kirjallisuuspalkinnon vuonna 2018. Teos oli myös Tieto-Finlandia-ehdokkaana vuonna 2017 sekä ehdolla Bonnierin Suuren Journalistipalkinnon Vuoden kirja 2017 -kategoriassa.


title: Simca 1307

text: Simca 1307 on aluksi Chrysler Europen ja myöhemmin PSA-konsernin vuosina 1975–1986 valmistama ylemmän keskiluokan automalli, joka korvasi Simca 1300- ja 1500-mallit. Yhdistyneessä kuningaskunnassa, Irlannissa ja Uudessa-Seelannissa auton nimenä oli aluksi Chrysler Alpine, Espanjassa Chrysler 150 ja Kolumbiassa Dodge Alpine. Vuonna 1979 PSA-konserni osti Chrysler Europen, jolloin auton merkiksi useimmilla markkinoilla tuli Talbot. Tämän jälkeen esiteltiin myös neliovinen sedan-versio nimeltään Talbot Solara.


title: Simca 1307

text: Pariisin autonäyttelyssä syksyllä 1975 esitelty etuvetoinen ja hatchback-korinen Simca 1307 oli aikanaan edistyksellinen automalli. Se valittiin Vuoden autoksi Euroopassa 1976. 1307 oli 1,3-litraisella moottorilla varustettu perusmalli, suurempien moottorien yhteydessä mallinimet olivat 1308 ja 1309.


title: Simca 1307

text: Chrysler- ja Simca-merkeistä luovuttiin vuonna 1979, kun Chrysler Europe myytiin PSA-konsernille, joka nimesi auton Talbotiksi useimmilla markkinoilla. Manner-Euroopassa mallinimenä oli 1510 ja Isossa-Britanniassa edelleen Alpine.


title: Simca 1307

text: Vuoden 1979 lopulla malli koki kasvojenkohotuksen, jossa sen keulaa kallistettiin hieman taaksepäin viistoksi. Seuraavana keväänä esiteltiin uutena korimallina neliovinen sedan, joka sai nimekseen Talbot Solara.


Grenadan kansallinen vallankumoushallitus perustettiin 13. maaliskuuta 1979 New Jewel Movement-liikkeen suorittaman vallankumouksen seurauksena. Yhdysvallat liittolaistensa kanssa miehitti saaren alkaen 25. lokakuuta 1983, ja 29. lokakuuta vallankumoushallitus lakkasi olemasta.


title: Grenadan kansallinen vallankumoushallitus

text: Maurice Bishobin johtama New Jewel Movement oli 1970-luvulla Grenadan tärkein oppositiopuolue. Vuonna 1979 NJM syöksi Eric Gairyn johtaman hallituksen vallasta. Gairyn hallitus oli ollut vallassa Grenadan itsenäisyydestä asti. NJM aloitti radio tornien, poliisin kasarmien ja muiden tärkeiden sijaintien haltuunoton kun Gairy oli matkalla maan ulkopuolella. Aseellisen haltuunoton suoritti Grenadan kansan vallankumouksellinen armeija.


text: Maurice Bishob ilmoitti radion kautta Kansan vallankumouksellisen armeijan perustamisesta. Kaikki poliittiset järjestöt paitsi NJM kiellettiin.


text: Grenadalla oli hyvät suhteet Kuubaan jonka avustuksella aloitettiin suuren lentokentän rakennus.


text: Lukutaito ja terveystilastot paranivat suuresti Bishopin valtakaudella, mutta taloudelliset vahingot johtivat kriisiin. Pääministeri Bernard Coardin johtama ryhmä yritti vakuuttaa Bishopin siitä, että hänen kannattaisi jakaa valta Coardin kanssa. Lopulta Coard pisti Bishopin kotiarestiin ja otti valtion haltuunsa. Bishopin poistaminen vallasta johti suuriin julkisiin mielenosoituksien ja yhden mielenosoituksen aikana mielenosoittajat onnistuivat vapauttamaan Bishopin. Bishop saapui Kansan vallankumouksellisen armeijan Fort Rupertiin.


text: Armeijan yksikkö siirrettiin Fort Frederickistä Fort Rupertiin. Yksikkö ja siviilit ajautuivat kahakkaan joka johti moneen kuolemaan. Kahakan jälkeen Bishob ja seitsemän muuta teloitettiin.


text: Teloituksien jälkeen perustettiin Kenraali Hudson Austinin johtama Revolutionary Miliary Council, joka hallitsi saarta 6 päivää ennen sen miehitystä.


text: 1. Russell Crandall, Gunboat Democracy: U.S. Interventions in the Dominican Republic, Grenada, and Panama (Oxford, UK, 2006), 126.


text: 2. http://elpais.com/diario/1994/08/19/internacional/777247213_850215.html


title: Stanislav Neckář

text: Stanislav Neckář (s. 22. joulukuuta 1975 Písek, Tšekkoslovakia) on tšekkiläinen entinen jääkiekkopuolustaja ja maailmanmestari. Hän pelasi urallaan NHL:ssä yhteensä 510 runkosarjaottelua tehopistein 12+41=53 ja keräten 316 jäähyminuuttia sekä 29 playoff-ottelua tehden kolme syöttöpistettä ja keräten kahdeksan jäähyminuuttia. Neckár voitti Stanley Cupin Tampa Bay Lightningissa vuonna Tampa Bay Lightning|2004. Hän voitti myös maailmanmestaruuden vuonna 1996. Neckář tunnettiin pelityyliltään puolustavana puolustajana, joka ei juurikaan tehnyt kovin paljon tehopisteitä.


title: Stanislav Neckář

text: Neckář on TJ Písekin kasvatti. Hän siirtyi juniorina myöhemmin HC České Budějoviceen. OHL-joukkue Windsor Spitfires varasi Neckářin 21. pelaajana , mutta hän jatkoi kaudella 1992–1993 kuitenkin uraansa kotimaassaan ja debytoi České Budějovicen miesten joukkueessa Tšekkoslovakian liigassa vain 16-vuotiaana. Neckářin tulokaskausi toi siellä 42 runkosarjaottelussa tehot 2+9=11. Kaudeksi 1993–1994 joukkue siirtyi Tšekkoslovakian jakauduttua pelaamaan Tšekin Extraligaan.


title: Stanislav Neckář

text: Ottawa Senators varasi Neckářin toisella kierroksella 29. pelaajana . Hän siirtyi seuran organisaatioon jo seuraavaksi kaudeksi 1994–1995, jonka Neckár aloitti NHL:n työsulunkin vuoksi IHL-joukkue Detroit Vipersissa, jossa hän pelasi 15 runkosarjaottelua tehopistein 2+2=4. NHL-kauden käynnistyttyä tammikuussa 1995 Neckář otti paikan Senatorsin NHL-vahvuudesta ja pelasi kauden kaikki 48 runkosarjaottelua tehopistein 1+3=4. Hän teki näin ollen NHL-debyyttinsä runkosarjan avauskierroksella 22. tammikuuta 1995 vieraissa New York Islandersia vastaan. NHL-uransa avausmaalin Neckář teki 10. huhtikuuta 1995 Pittsburgh Penguinsia vastaan. Ensimmäisellä täydellä NHL-kaudellaan 1995–1996 hän teki liigan yhden kauden piste-ennätyksensä tehtyään 82 runkosarjaottelussa tehot 3+9=12. Kaudella 1996–1997 Neckář pelasi loukkaantumisten vuoksi vain viisi runkosarjaottelua.


title: Stanislav Neckář

text: Kaudella 1998–1999 Neckář pelasi Senatorsissa kolme ottelua, kunnes marraskuussa 1998 seura kauppasi hänet New York Rangersiin vaihdossa puolustaja Bill Bergiin ja kesän toisen kierroksen varausvuoroon. Samalla kaudella, maaliskuussa 1999 Rangers kauppasi Neckářin Phoenix Coyotesiin vaihdossa puolustaja Jason Doigiin ja kesän 1999 kuudennen kierroksen varausvuoroon. Kesken kauden 2000–2001, maaliskuussa 2001 Coyotes kauppasi hänet ja maalivahti Nikolai Habibulinin Tampa Bay Lightningiin vaihdossa hyökkääjä Mike Johnsoniin, puolustaja Paul Maraan, hyökkääjä Ruslan Zainulliniin ja kesän toisen kierroksen varausvuoroon. Saman vuoden heinäkuussa Neckář teki Lightningin kanssa monivuotisen jatkosopimuksen.


title: Stanislav Neckář

text: Neckář oli ilman sopimusta alkukauden 2003–2004, kunnes marraskuussa 2003 hän teki vapaana agenttina vuoden mittaisen sopimuksen Nashville Predatorsin kanssa. Neckář kuitenkin loukkasi nivusensa jo ensimmäisissä harjoituksissaan ja oli sivussa helmikuuhun saakka. Hän pelasi kuntouduttuaan yhden NHL-ottelua ja kolme ottelua Predatorsin farmijoukkue Milwaukee Admiralsissa, AHL:ssä, kunnes NHL:n siirtotakarajalla maaliskuussa 2004 Predators kauppasi Neckářin takaisin aiempaan seuraansa Tampa Bay Lightningiin vaihdossa kesän kuudennen kierroksen varausvuoroon. Hän pelasi joukkueessa pienessä roolissa kaksi konferenssifinaaliottelua. Neckár voitti kauden päätteeksi Stanley Cupin.


title: Stanislav Neckář

text: Joulukuussa 2004 Neckář palasi takia kotimaahansa ja siirtyi HC České Budějovicen riveihin Tšekin toiseksi korkeimmalle sarjatasolle 1. česká hokejová ligaan. Joukkueen kausi päättyi mestaruuteen ja sarjanousuun Extraligaan. Kauden 2005–2006 alussa, syyskuussa 2005 Neckář siirtyi Ruotsiin Elitserien-joukkue Södertälje SK:n riveihin. Joukkueen kausi päättyi putoamiseen HockeyAllsvenskaniin. Syksyllä 2006 Neckář siirtyi try-outille Sveitsin Nationalliga A:n HC Davosiin, mutta hän jäi kuitenkin ilman jatkosopimusta. Neckář teki tämän jälkeen sopimuksen Saksan DEL-liigan Kölner Haien kanssa, mutta hän ei kuitenkaan pelannut siellä otteluakaan terveydellisten syiden vuoksi. Neckářilla diagnosoitiin sittemmin diabetes. Hän ei palannut enää kaukaloihin ja vahvisti lopettaneensa pelaajauransa elokuussa 2008.


title: Stanislav Neckář

text: Neckář edusti Tšekkiä MM-kilpailuissa vuonna 1996, jolloin hän voitti maailmanmestaruuden. Neckář pelasi myös maailmancupissa vuonna 1996. Hän edusti myös Tšekkoslovakian jakauduttua Tšekin ja Slovakian yhdistelmäjoukkuetta alle 20-vuotiaiden MM-kilpailuissa vuonna 1993, jolloin Neckář voitti pronssia.


title: Stanislav Neckář

text: Neckářin poika Ty pelaa puolustajana T1EHL-junioriliigaa Pittsburgh Penguinsin C-juniorijoukkueessa. Tylla on Kanadan ja Yhdysvaltain kansalaisuudet.


title: Portsmouth (Virginia)

text: Portsmouth on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 95 535. Kaupunki on osa Hampton Roadsin metropolialuetta. Portsmouthin pormestarina toimii nykyisin John Rowe.


title: Portsmouth (Virginia)

text: Norfolkin laivastotukikohta sijaitsee Portsmouthissa.


title: Teemu Suviala

text: Teemu Suviala (s. 1977 Helsinki) on suomalainen palkittu graafinen suunnittelija, joka työskentelee yhtenä Facebookin luovista johtajista Kaliforniassa. Sitä ennen hän työskenteli New Yorkissa Omnicom-ryhmään kuuluvassa brittiläisessä Wolff Olinsissa ja Collins-bränditoimistossa. Suviala tunnetaan myös yhdessä Antti Hinkulan kanssa perustamastaan Kokoro & Moi -suunnittelutoimistosta, joka palkittiin Vuoden graafikkona 2012, sekä Tanja Sipilän ja Lasse Laineen kanssa perustamastaan World of Tre -markkinointiyrityksestä.


title: Teemu Suviala

text: Suviala on syntynyt Helsingissä, mutta kävi koulunsa Espoossa ja Turussa. Teini-iässä hän piti "Pahkasika"-lehdessä omaa Mies Suviala -palstaa. Lukion jälkeen Suviala opiskeli Lahden muotoiluinstituutissa ja on työskennellyt vuodesta 2015 Yhdysvalloissa. Hänellä on vaimo ja kaksi lasta.


title: Teemu Suviala

text: Suviala on kuvittanut neljä Juha Ruusuvuoren kirjoittamaa ”Topi Tarhakäärme” -lastenkirjaa. Alkuvuodesta 2015 hän toimi graafisen suunnittelun kilpailun Vuoden huiput 2014 ylituomarina.


title: Born In a Storm

text: Born In a Storm on Douwe Bobin esikoisalbumi, joka julkaistiin 2. toukokuuta 2013. Se debytoi Alankomaissa MegaCharts-listan kuudennella sijalla.


title: Se – Toinen luku

text: Se: Toinen luku () on vuonna 2019 ensi-iltansa saava yhdysvaltalainen kauhuelokuva, jonka ohjaa Andrés Muschietti. Elokuva on jatko-osa vuoden 2017 elokuvalle "Se". Molemmat osat perustuvat Stephen Kingin romaaniin "Se" vuodelta 1986. Elokuva sijoittuu 27 vuotta edellisen elokuvan tapahtumien jälkeen vuoteen 2016. Bill Skarsgård palaa Pennywisen rooliin. Elokuvan on käsikirjoittanut Gary Dauberman.


title: Se – Toinen luku

text: Elokuvassa tullaan näkemään kohtaus, joka leikattiin ensimmäisesta osasta elokuvasta pois kammottavuutensa takia. Kohtaus sijoittuu 1600-luvulle ja liitty Pennywisen taustoihin ja menneisyyteen.


title: Se – Toinen luku

text: "Se: Toinen luku" saanee ensi-iltansa Yhdysvalloissa 6. syyskuuta 2019.


title: Anton Anshelm Wirtanen

text: Anton Anshelm Wirtanen (11. toukokuuta 1863 Uusikirkko T.l. – 14. marraskuuta 1938 Karinainen) oli suomalainen kirkkoherra.


title: Anton Anshelm Wirtanen

text: Wirtasen vanhemmat olivat maanviljelijä Juho Uusikartano ja Maria Nissilä. Hän pääsi ylioppilaaksi 1888 Turun lyseosta ja suoritti teologisen erotutkinnon Helsingin yliopistossa 1892. Wirtanen vihittiin papiksi samana vuonna.


title: Anton Anshelm Wirtanen

text: Wirtanen oli merimieslähetyspappina Amerikassa 1901–1906, Karinaisten kappalaisena 1907–1912 sekä kirkkoherrana vuodesta 1912. Hän sai rovastin arvon 1924.


title: Anton Anshelm Wirtanen

text: Wirtanen oli naimisissa vuodesta 1893 Hilma Olivia Palkosen kanssa. Heidän poikiaan olivat kirjastonhoitaja Niilo Paavo Virtanen ja professori Erik Anton Virtanen.


title: Barvas

text: Barvas ( tai "Barbhas") on paikkakunta ja civil parish Ulko-Hebridien saariryhmään kuuluvalla Isle of Lewisillä Skotlannissa.


title: Barvas

text: Vuoden 2011 väestönlaskun mukaan Barvasin asukkaista 64% eli 2037 oli gaelinkielisiä, mikä teki siitä Skotlannin gaelinkielisimmän paikkakunnan. Puhujien määrä on vähentynyt, sillä vuonna 2001 heitä oli 2281 eli 75% ja vuonna 1991 gaelia puhui 3024 eli 87% väestöstä.


title: Mark Williams (pohjoisirlantilainen jalkapalloilija)

text: Mark Stuart Williams (s. 28. syyskuuta 1970, Stalybridge, Yhdistynyt kuningaskunta) on entinen pohjoisirlantilainen jalkapalloilija, joka pelasi uransa aikana, mm. Shrewsbury Townissa, Chesterfieldissa, Watfordissa, Wimbledonissa, Stoke Cityssä, Milton Keynes Donsissa ja Rushden & Diamondsissa.


text: Williams aloitti uransa 1990-luvun alussa Newtownissa, josta siirtyi Shrewsbury Townissa ja voitti kaudella 1993–94 Englannin 3. divisioonan mestaruuden. Kolme kautta myöhemmin hän siirtyi pelaamaan Chesterfieldiin. Kaudella 1995–96 Williams oli osa Chesterfieldin historiallista menestystä joukkueen edetessä FA Cupin semifinaaliin, ja hän pelasi sekä semifinaalissa että semifinaalin uusinnassa Middlesbroughia vastaan. Jo Williamsin tekemä ainoa maali Burya vastaan ensimmäisellä kierroksella oli alkua Cupin voiton metsästyksessä.


text: Vuonna 1999 Watford allekirjoitti sopimuksen Williamsin kanssa uuteen Premier Leagueen, jossa teki joukkueelle yhden maalin Leeds Unitedia vastaan pelatussa ottelussa (peli päättyi 2–1 tappioon). Kauden lopussa joukkue oli häntäpäässä ja putoamisuhan alla, minkä seurauksena Williams vaihtoi Wimbledoniin. Hän kuitenkin menetti paikkansa ensimmäisen kauden jälkeen ja siirtyi Stoke Cityyn vuonna 2003. Stoke oli kuitenkin suurissa vaikeuksissa kaudella 2002–03 ja Williams pelasi vain kuusi ottelua, joissa auttoi joukkuetta välttämään putoamisen. Kesällä 2003 hän siirtyi Yhdysvaltojen Major League Soccerin paikallisen joukkueen Columbus Crewiin, jossa osallistui viiteen otteluun ennen paluutaan Englantiin.


text: Williams palasi takaisin Wimbledon helmikuussa 2004, jossa pelasi 11 ottelua kaudella 2003–04, jolloin joukkue kärsi tappion myötä putoamisen ykkösliigaan. Williams pysyi joukkueessa myös sen siirtyessä Milton Keynes Donsiin ja pelasi 15 ottelua. Hänen uransa päättyi seitsemän ottelun jälkeen Rushden & Diamondsissa.


text: Williams pelasi myös 36 ottelua Pohjois-Irlannin jalkapallomaajoukkueessa vuosina 1999–2005, jolloin teki yhden maalin.


text: Williams meni naimisiin glamourmallin ja pornonäyttelijän Linsey Dawn McKenzien kanssa vuonna 2006 ja heillä on parisuhteesta yksi lapsi.


text: Williams oli yksi entisistä pelaajista, joka paljasti Yhdistyneen kuningaskunnan jalkapallon pedofiliaskandaalin aikana vuonna 2016, että hän oli tullut nuoruusvuosinaan valmentaja Barry Bennellin hyväksikäyttämäksi. Saman vuoden joulukuussa Williams oli yksi Manchesterin Offside Trust -järjestön perustajajäsen yhdessä muutaman muun entisen pelaajan kanssa, ja järjestön tehtävänä on tukea hyväksikäytön kohteeksi joutuneita pelaajia sekä näiden perheitä.Shrewsbury Town


title: Tehvandi spordikeskus

text: Tehvandi spordikeskus on Otepään kunnassa, Otepään läheisyydessä, Virossa sijaitseva urheilukeskus. Urheilukeskus käsittää mm. jalkapallostadionin, mäkihyppymäen sekä maasto- ja ampumahiihtokeskuksen. Jalkapallostadionin yhteydessä sijaitsee lisäksi Otepään talviurheilumuseo.


title: Tehvandi spordikeskus

text: Tehvandi staadion on Tehvandin jalkapallo- ja yleisurheilustadion. Sen nurmikenttä on 100x64 metrinen luonnonnurmikenttä. Sillä on UEFA:n II:n luokan lisenssi.


title: Tehvandi spordikeskus

text: Tehvandissa sijaitsee myös K90 hyppyrimäki, joka on avattu vuonna 2008.


title: Tehvandi spordikeskus

text: Tehvandissa on kilpalatuja viiteen kilometriin asti. Ne on pääosin myös asfaltoitu. Lisäksi hiihtokeskuksessa on 30-paikkainen Kurvisen tauluin varustettu ampumarata ampumahiihtotapahtumia varten. Tehvandissa on järjestetty maastohiihdon maailmancupin osakilpailuja liki vuosittain. Ampumahiihdon puolella Tehvandi on isännöinyt IBU-Cupin kilpailuja Euroopan-mestaruuskilpailuja sekä kesäampumahiihdon MM-kilpailuja. Otepäälle on myönnetty sen ensimmäiset maailmancupin kilpailut ampumahiihdossa kaudelle 2021–2022.


title: Tehvandi spordikeskus

text: Tehvandin urheilukeskuksessa on myös 5,7 kilometriä pitkä pyöräilyreitti sekä 5 kilometriä pitkä juoksu- ja sauvakävelyreitti. 89 kilometriä pitkä Tartu Rattamaratonin reitti alkaa kesäisin Tehvandista. Talvisin maratonin reitti on 63 kilometriä pitkä ja on hiihdettävissä. Tehvandin urheilumahdollisuuksiin kuuluu myös kuntosali.


title: Ikaalisten taistelut

text: Ikaalisten taistelut olivat Suomen sisällissodan taisteluita, jota käytiin 16. helmikuuta–24. maaliskuuta 1918 Ikaalisten, Hämeenkyrön ja Viljakkalan kuntien alueella. Noin 18 kilometrin levyinen rintamalinja ulottui lännestä Ikaalisten Vatulasta Kyrösjärven itäpuolella sijaitsevaan Viljakkalan Luhalahteen. Ikaalisten rintaman taistelut olivat osa valkoisten Satakunnan rintaman itäistä lohkoa. Punaiset operoivat aluksi käytännössä omatoimisesti, kunnes joukot siirrettiin maaliskuun hyökkäysvaiheessa Tampereen esikunnan alaisuuteen. Heidän tarkoituksenaan oli edetä valkoisten vahvimmalle tukialueelle Etelä-Pohjanmaalle, mutta hyökkäys pysähtyi jo Ikaalisten eteläpuolelle. Valkoiset käynnistivät oman suurhyökkäyksensä 15. maaliskuuta tarkoituksenaan katkaista Porin rata ja näin sulkea Tampereen saartorengas. Ikaalisten rintaman viimeiset taistelut käytiin Hämeenkyrössä, jonka jälkeen punaiset perääntyivät Tampereelle.


title: Ikaalisten taistelut

text: Ikaalinen oli jakaantunut epäitsenäiseen kauppalaan ja sitä ympäröivään maalaiskuntaan, joissa oli yhteensä vajaat 13 000 asukasta. Heistä ainoastaan 500 asui kauppalassa tai sen vieressä sijaitsevassa kirkonkylässä. Maalaiskunnan alueella oli noin 400 itsellistä tilaa ja lähes 900 torppaa. Poliittisen enemmistön muodostivat sosialidemokraatit, jotka eduskuntavaaleissa saivat Ikaalisissa parhaimmillaan lähes 65 prosenttia äänistä. 11. heinäkuuta 1917 maalaiskunnassa käynnistyi kymmenen päivää kestänyt maatalouslakko, jonka aikaisten levottomuuksien johdosta maataloustuottajat perustivat elokuun lopussa suojeluskunnan. Sen ensimmäisenä päällikkönä toimi poliisikonstaapeli Otto Ivalo ja varapäällikkönä mekaanikko Paavo Granstedt. Kauppalan työväestö puolestaan perusti marraskuun yleislakon aikana parinkymmenen miehen vahvuisen työväen järjestyskaartin, jonka päälliköksi tuli jo kesän maatalouslakkoa johtanut valokuvaaja Nestori Karlsson.


title: Ikaalisten taistelut

text: Sisällissodan käynnistyessä tammikuun 1918 lopussa kauppala ja kirkonkylä jäivät suojeluskunnan haltuun, jolloiin niiden puolustusta ryhtyi organisoimaan päätoimittaja Matti M. Ilkka. Ikaalisten suojeluskuntaan kuului noin 280 miestä, jotka olivat pääosin aseistamattomia. Ikaalisten punakaartissa oli noin 400 miestä, joille kansanedustaja Juho Lautasalo toi asekuorman Kyröskoskelta. Tukikohta perustettiin Kyrösjärven itäpuolella Viljakkalan rajalla sijaitsevaan Luhalahden kylään, jossa esikunta asettui työväentalolle. Luhalahdesta käsin punaisten partiot valvoivat Parkanon ja Tampereen välistä maantietä neljän kilometrin päässä sijaitsevaan Iso-Röyhiöön saakka.


title: Ikaalisten taistelut

text: Hämeenkyrössä oli noin 9 000 asukasta, joista suuri osa asui Kyröskosken paperitehtaan ympärille syntyneessä teollisuustaajamassa. Syksyllä 1917 paikkakunnalle perustettiin sekä suojeluskunta että työväen järjestyskaarti, joka yleislakon aikana luopui aseistaan tehtaan johdon vaatimuksesta. Sodan käynnistyessä muodostettiin yhdeksän punakaartin komppaniaa, joissa oli parhaimmillaan noin 800 miestä. Päällikkönä toimi aluksi Taavetti Lahtinen. Sodan alkupäivinä punaiset ottivat haltuunsa koko Hämeenkyrön suojeluskuntalaisten paetessa metsiin tai pyrkiessä rintamalinjan yli omiensa puolelle. Nimismies Väinö Nyström pidätettiin ja tilalle valittiin puolueettomana pidetty paperitehtaan sähkölaitoksen hoitaja Kaarlo Leivo. Punaisten esikunta perustettiin Hämeenkyrön nuorisoseurantalolle, josta se pian siirrettiin Kyröskosken paperitehtaalle. Marraskuun 1917 yleislakon yhteydessä perustetusta Viljakkalan järjestyskaartista tuli Hämeenkyrön punakaartin II komppania, jonka esikunta asettui Upan taloon. Erkki Raiteen johtamaan komppaniaan kuului aluksi noin 30 miestä, mutta sodan kuluessa vahvuus nousi lähes 70 mieheen ja naiseen.


title: Ikaalisten taistelut

text: Ensimmäinen yhteenotto käytiin aamulla 16. helmikuuta Luhalahdessa, jonne Otto Ivalon johtama Ikaalisten suojeluskunnan osasto hyökkäsi Kyrösjärven jäältä. Luhalahden työväentaloa tulitettiin Huopionkosken sillan tuntumasta, mutta punaisten onnistuessa kiertämään hyökkääjien selustaan, joutuivat valkoiset perääntymään. Taistelussa kaatui Ivalo sekä kaksi muuta suojeluskuntalaista ja kolme haavoittui. Toinen valkoisten osasto hyökkäsi samaan aikaan hieman lännempänä Helteenkylässä, mutta sekin joutui perääntymään. Neljä päivää myöhemmin valkoiset saivat lisää aseistusta, kun jääkärivänrikki Akseli Isopuro saapui Kankaanpäässä sijainneesta Satakunnan rintaman päämajasta mukanaan 250 kivääriä. Samana päivänä alettiin kokoamaan eversti Ernst Linderin johtamaa Satakunnan ryhmää, joka otti vastuun valkoisen armeijan sotatoimista.


title: Ikaalisten taistelut

text: Punaisten tavoitteena oli eversti Mihail Svetšnikovin laatiman suunnitelman mukaisesti edetä Hämeenkyröstä ja Viljakkalasta Etelä-Pohjanmaalle, joka oli valkoisten vahvin tukialue. 23. helmikuuta Viljakkalan punakaarti miehitti 15 kilometrin päässä Luhalahdelta sijaitsevan Kallionkielen kylän, josta oli tarkoitus jatkaa valkoisten huoltoreittinään käyttämälle Ikaalisten ja Parkanon väliselle maantielle. 26. helmikuuta he joutuivat Kyrösjärveltä hyökänneen luutnantti Karl Lillierin hiihtojoukkueen yllättämäksi. Valkoiset saivat vangiksi viisi punakaartilaista, joista kolme miestä teloitettiin Viljakkalan punakaartin päällikön Erkki Raiteen seuratessa tapahtumia talon alle piiloutuneena. Seuraavaksi paikalle ilmestyi jäältä hiihtänyt Turun punakaartin osasto, jota valkoiset luulivat omikseen ja lähtivät vastaan. Punaisten avattua tulen kaatui kolme valkoista muiden paetessa.


title: Ikaalisten taistelut

text: Saavuttamastaan voitosta huolimatta punaiset jättivät Kallionkielen miehittämättä. He eivät enää pyrkineet etenemään Kyrösjärven itäpuolella, vaan hyökkäsivät suoraan Ikaalisten kauppalaan. Kyröskosken joukkoja vahvistettiin niin, että alueella oli lopulta noin 1 000 punakaartilaista sekä 80 tykki- ja konekiväärimiehinä toiminutta venäläistä. Paikallisten lisäksi rintamalle oli saapunut joukkoja myös muualta Satakunnasta, sekä Tampereen, Helsingin ja Turun seuduilta. Tampereelta lähetettiin rintamapäälliköksi metallimies Anton Leinonen, joka sai avukseen Venäjän armeijassa palvelleiden upseerien A. Sokolovin, I. Bergmanin ja J. Kannolan muodostaman ”kenttäkollegion”. Hyökkäystä valmisteltiin valtaamalla helmi–maaliskuun vaihteessa Ikaalisten eteläpuolella sijaitsevat Vatulan, Haapimaan ja Sikurin kylät.


title: Ikaalisten taistelut

text: Punaisten hyökkäys käynnistyi lauantaina 2. maaliskuuta kello 4.30. Turun ja Kiskon punakaartilaisten muodostama 250 miehen osasto eteni Ikaalisten kauppalaan etelästä, kun taas 400 Siuron ja Hämeenkyrön punakaartilaista koukkasi lounaasta Vatulan suunnasta. Kauppalaan suunnannut osasto sai puolenpäivän jälkeen haltuunsa Sarkkilan ja pääsi iltaan mennessä reilun kilometrin päähän nykyisestä Vanhakauppalan kaupunginosasta. Vatulasta koukanneita punaisia oli Viljalassa vastassa noin 100 valkoista, jotka joutuivat kiivaan taistelun jälkeen perääntymään hieman pohjoisemmaksi Kilvakkalaan. Punaisten tappiot päivän aikana olivat ainakin 10 kaatunutta ja 11 haavoittunutta.


title: Ikaalisten taistelut

text: Hyökkäys jatkui aamulla, mutta valkoisten saatua yön aikana vahvistuksia punaiset onnistuivat etenemään kauppalan suuntaan vain parin talon verran. Osapuolten välinen rintamalinja jäi kulkemaan hautausmaan ja sen itäpuolella sijaitsevan Hakumäen välille. Kirjailija Juuse Tammisen mukaan paikkakunnan valkoiset olivat jo laittaneet hevosensa lähtövalmiiksi pakomatkaa varten. Seuraavana päivänä valkoiset valtasivat uudelleen Viljalan ja saivat vielä haltuunsa Vatulan, kun Hämeenkyrön punakaartin komppanianpäällikkö Edvard Seppälä komensi miehensä takaisin majapaikkaan. Vuorokautta myöhemmin yhdeksänvuotias tyttö sai surmansa valkoisten luodista, kun ilta-askareissaan liikkuneita maatalon lapsia luultiin punaisten koukkauspartioksi. Tapaus sattui rintamalinjojen välisellä alueella kirkonseudun tuntumassa.


title: Ikaalisten taistelut

text: Punaisten rintamapäällikkö Leinonen oli suunnitellut uutta hyökkäystä juuri 5. maaliskuuta, mutta joutuikin järjestelemään joukkojaan uudelleen, kun miehet jättivät kauppalan tuntumassa olleet asemat. Paikalla olleiden Turun punakaartin osastojen perääntyminen sai ilmeisesti alkunsa, kun Pispalan punakaartin komppania kyllästyi esikunnan sekavaan toimintaan ja palasi vain vuorokauden rintamalla oltuaan takaisin Tampereelle. Uudelleenjärjestelyä suojatakseen punaisten tykistö tulitti kauppalaa Sarkkilasta ja Läykkälän Palomäeltä käsin. Seuraavan neljän päivän aikana ammuttiin yli 800 kranaattia, mutta ne eivät aiheuttaneet suurta vahinkoa, sillä kyseessä oli lähinnä ilmassa räjähtäviä srapnelleja.


title: Ikaalisten taistelut

text: Hyökkäyksen alkaessa valkoisten taistelujoukoissa oli vain 200 miestä, joista 170 oli Ikaalisten, ja loput Hämeenkyrön ja Viljakkalan suojeluskuntalaisia. Seuraavan viikon kuluessa vahvuus kasvoi 740 mieheen, kun Jämijärveltä saapui jääkäri Aarne Peltosen komentama Porin rykmentin Turun pataljoona, ja Parkanosta ruotsalaisen luutnantti Karl Lillierin hiihtojoukkue. Muodostetun Ikaalisten osaston päälliköksi määrättiin everstiluutnantti Waldemar Appelgren.


title: Ikaalisten taistelut

text: Punaiset hyökkäsivät uudelleen perjantaina 8. maaliskuuta, jolloin tykistö tulitti myös Viljalassa olleita valkoisten asemia. Lauantai-iltaan mennessä etenemistä tapahtui vain Hakumäen suunnalla, jossa punaisten 600 miehen päävoimia oli vastassa noin 700 valkoista. Hyökkäystä jatkettiin seuraavana aamuna, jolloin Leinonen lähti hakemaan Tampereelta lisävoimia. Valkoiset puolestaan tekivät vastaiskun punaisten vasemmalla sivustalla pakottaen heidät jättämään asemansa Kurkelan ja Haapimaan kylissä.


title: Ikaalisten taistelut

text: Kankaanpään päämajassa oleskellut eversti Linder saapui Ikaalisiin 10. maaliskuuta yhdessä maaherra Mikko Collanin kanssa. Illalla hän lähetti 300 miehen hiihto-osaston punaisten selustaan Sikuriin ja Sarkkilaan, joista nämä perääntyivät saarrostuksen pelossa Kyröskoskelle. Siuron punakaartin komppania jatkoi edelleen Tampereelle saakka, jossa esikuntaa johtanut Hugo Salmela syytti heitä niskuroinnista. Salmela riisui komppanian aseista ja erotti sen venäläisen päällikön, jonka syyksi vetäytyminen laitettiin. Aamulla 11. maaliskuuta Leinonen lähetti Sikuriin osaston, jonka suojaamana hän pystyi ryhmittämään joukkonsa uudelleen.


title: Ikaalisten taistelut

text: Punaisten hyökkäyksen tauottua Ikaalisiin saapui Etelä-Pohjanmaalta Vähäkyrön, Kauhavan ja Jalasjärven miehiä, niin että lopulta alueella oli noin 900 valkoista. 14.–15. maaliskuuta Ikaalisissa pidettiin vielä yleiset kutsunnat, mutta niiden avulla saatiin vain 100 miestä lisää. Samaan aikaan Leinonen vahvisti joukkojaan Kyrösjärven itäpuolella Luhalahdessa, josta puolestaan Pispalan punakaartin I komppania eteni Vähä-Röyhiön kylään. Tarkoituksena oli käynnistää uusi hyökkäys 17. maaliskuuta, mutta punaiset joutuvatkin puolustamaan asemiaan valkosten aloitettua oman suurhyökkäyksensä 15. maaliskuuta.


title: Ikaalisten taistelut

text: Valkoisten Satakunnan ryhmää komentaneella eversti Linderillä oli käytössään Ikaalisissa noin 1 600 miestä, kun osastoa oli täydennetty Vaasasta ja Oulusta tuoduilla vahvistuksilla. Joukossa oli paljon Pohjanmaan ruotsinkielisiä sekä Ruotsista vapaaehtoisena saapunutta päällystöä, mikä aiheutti käytännön ongelmia suomenkielisten kanssa. Laviassa hyökkäys käynnistyi tuhannen miehen voimin, mutta Porin suunnan rannikkolohkolla keskityttiin ainoastaan puolustukseen.


title: Ikaalisten taistelut

text: Päämajan suunnitelman mukaan Tampere–Pori-rata piti katkaista yli 30 kilometrin päässä Karkun ja Siuron välillä jo 15. maaliskuuta. Linderin hyökkäys oli kuitenkin myöhässä ja käynnistyi vasta samana iltapäivänä kolmella eri suunnalla. Jääkäri Yrjö Rehnbäckin komentama pataljoona ja Lillierin hiihtojoukkue etenivät 740 miehen voimin Kyrösjärven itäpuolella tehtävänään vallata Viljakkalan kirkonkylä. 500 miehen vahvuinen osasto kiersi samanaikaisesti majuri Walter von Gerichin johdolla Vatulasta Kyröskosken pohjoispuolelle Järvenkylän Nuutiin, jossa punaisten tykistö oli asemissaan. Ikaalisten eteläpuolelle Sikuriin hyökkäsi 90 valkoisen osasto, ja loput 300 miestä Linder jätti reserveiksi.


title: Ikaalisten taistelut

text: Taistelu Kyrösjärven itäpuolella Vähä-Röyhiössä alkoi 15. maaliskuuta noin kello 14. Punaisten joukot olivat hajaantuneena eri puolille kylää, minkä vuoksi ainoastaan puolet miehistä saatiin asemiin valkoisten hiihtokomppanian iskiessä heidän sivustaansa Leutolasta käsin. Saarrostuksen välttääkseen punaiset vetäytyivät etelään kohti Luhalahtea, jonka hallinnasta taisteltiin vielä myöhemmin illalla. Valkoiset jäivät yöksi parin kilometrin päässä sijaitsevaan Helteenkylään, jota punaiset tulittivat läheiselle metsäkukkulalle kaivetuista juoksuhaudoista läpi yön.


title: Ikaalisten taistelut

text: Aamun valjettua valkoisten hiihtojoukot saartoivat punaiset kahdelta suunnalta, jolloin nämä perääntyivät Luhalahden kansakoululle ja sen viereiselle Silmikkeenvuoren mäelle. Valkoiset saivat vallattua koulun muutaman tunnin taistelun jälkeen toisen osaston hyökätessä samaan aikaan punaisten oikeaan sivustaan Silmikkeenvuorelle. Lillierin hiihtojoukot puolestaan etenivät Sipsiön kylän kautta Luhalahden eteläpuolelle sulkeakseen punaisten perääntymistien. Nämä ehtivät kuitenkin vetäytymään Viljakkalan kirkonkylään, jonne valkoiset hyökkäsivat 17. maaliskuuta. Punaiset onnistuivat pitämään sen hallussaan, ja seuraavana päivänä valkoiset vetivät joukkonsa takaisin Kyrösjärven länsipuolelle. Tämän jälkeen punaiset ottivat vielä haltuunsa muutama kilometri kirkonkylän pohjoispuolella sijaitsevan Inkulan kylän.


title: Ikaalisten taistelut

text: 15. maaliskuuta valkoiset tekivät Ikaalisten eteläpuolella kaksi hyökkäystä, jotka molemmat epäonnistuivat. Sikurissa valkoiset joutuivat punaisten väijytykseen ja perääntyivät illalla takaisin Sarkkilaan. Myös Järvenkylään hyökännyt osasto perääntyi yöllä hajalleen lyötynä. Punaiset kuitenkin jättivät Sikurin, kun joukot eivät tietokatkoksen vuoksi saaneet patruunatäydennyksiä Kyröskosken esikunnalta. He vetäytyivät yön aikana Osaraan, ja jatkoivat lopulta Kyröskoskelle saakka kuultuaan epämääräisiä huhuja vihollisen liikkeistä. Valkoisten saapuessa seuraavana iltapäivänä Sikuriin, oli paikalla enää kolme naiskaartilaista, joiden tulitus vaati yhden kaatuneen ja kaksi haavoittunutta. Antautuneet naiskaartilaiset teloitettiin.


title: Ikaalisten taistelut

text: 16. maaliskuuta Hugo Salmela siirsi Tampereelta Kyröskoskelle ainakin 800 miestä. Leinonen muodosti heistä puolustuslinjan Järvenkylänjärven ja Kyrösjärven välisellä kannaksella sijaitsevan Mannanmäen rinteille, jonne valkoiset hyökkäsivät seuraavana päivänä. Punaiset onnistuivat yllättämään maantietä pitkin Mannanmäkeä lähestyneet valkoiset, mutta päättivät illan aikana vetäytyä Kyröskoskelle vihollisen tykistötulen alta. Uusi puolustuslinja perustettiin hieman etelämmäksi Kyröskoskenharjulle, jonne valkoiset hyökkäsivät Järvenkylässä seuraavana iltapäivänä. Hämärän laskeutuessa taistelu muuttui puukoin ja pistimin käydyksi lähitaisteluksi, kunnes tilanne laukesi aamukuudelta venäläisupseeri A. Sokolovin johtaman osaston tehtyä vastahyökkäyksen ja valkoisten paettua Ikaalisiin.


title: Ikaalisten taistelut

text: Valkoisten vetäydyttyä käytiin rintamalla seuraavien päivien ajan asemasotaa osapuolten tykistöjen tulittaessa toisiaan. 19. maaliskuuta tapahtui ilmeisesti manner-Suomen ensimmäinen ilmapommitus, kun Eino Rahjan ohjaama lentokone pudotti muutaman pommin valkoisten asemiin. Näsijärven Naistenlahden jäältä lähtenyt Rahja oli suorittamassa tiedustelulentoa paikantaakseen valkoisten tykistöa, ja pudotti paluumatkalla ainakin kaksi pommia Ikaalisten kirkonkylään ja yhden Kostulaan. Valkoisten kivääritulessa hän joutui nostamaan lentokorkeuttaan, eivätkä alkeelliset pommit aiheuttaneet vahinkoa. Lentoa kuvataan Väinö Linnan "Täällä Pohjantähden alla" -trilogian toisessa osassa.


title: Ikaalisten taistelut

text: Taistelut alkoivat uudelleen 22. maaliskuuta, jollon Viljakkalaan hyökkäsi Näsijärven ylittänyt eversti Harald Hjalmarsonin 1 000 miehen osasto. Punaiset olivat heitä vastassa kirkonkylän itäpuolella Hirvilahdessa, jossa käydyn kahakan aikana Viljakkala tyhjennettiin. Punaisten vetäydyttyä Kyröskoskelle valkoiset valtasivat Viljakkalan kirkonkylän seuraavana aamuna. Valtauksen yhteydessä valkoiset teloittivat kahdeksan paikkakunnalle piileskelemään jäänyttä punaista. Ainoa valkoinen sai surmansa, kun suomea taitamaton ruotsalainen upseeri ampui rintamien väliin jääneen sotilaan punaisena.


title: Ikaalisten taistelut

text: Punaisten rintamapäällikkö Anton Leinonen oli asemasotavaiheen aikana saanut vahvistukseksi 600 Turun seudun punakaartilaista, jonka jälkeen hänen komennossaan oli vajaat 2 000 miestä. Eversti Linderin hyökkäysjoukot käsittivät 1 050 miestä, joista hän muodosti kolme osastoa. Kapteeni Aleksander Pellin johtaman osaston tehtäväksi tuli kiertää Järvenkylänjärvi ja iskeä punaisten selustaan lännestä käsin. Varsinainen hyökkäysosasto koostui majuri Walter von Gerichin johtamasta Turun pataljoonasta, joka iski punaisten Kyröskoskenharjulla sijaitsevia pääpuolustuslinjoja vastaan pohjoisesta. Kolmannen osaston Linder jätti reserviksi. Ruotsalaisen kapteenin Ivar Enhörningin johtama tykistö oli asemissa Järvenkylänjärven länsipuolella.


title: Ikaalisten taistelut

text: Hyökkäys Kyröskoskelle käynnistyi iltapäivällä 23. maaliskuuta. Kiivaasta vastarinnasta huolimatta punaisten puolustuslinja murtui nopeasti keskeltä Nuutin talon kohdalla. Iltahämärässä eri suunnista hyökänneet valkoisten osastot kuitenkin erehtyivät luulemaan toisiaan vihollisiksi ja taistelivat keskenään usean tunnin ajan. Sekaannuksen ansiosta punaiset pääsivät jättämään Hämeenkyrön. Siviiliväestö pakeni kohti Mouhijärveä punakaartilaisten vetäytyessä Siuroon tai Ylöjärvelle, joista joukot jatkoivat edelleen Tampereelle. Puolenyön jälkeen valkoiset etenivät tyhjentyneeseen kylään ja Ikaalisten rintaman taistelut olivat ohitse.


title: Ikaalisten taistelut

text: Molemmat osapuolet syyllistyivät taisteluien aikana terroriin muun muassa teloittamalla vankejaan sekä surmaamalla vastapuolen vakoilijoiksi ja tiedustelijoiksi epäiltyjä henkilöitä. Hämeenkyrön nimismies Ville Nyström ammuttiin heti sodan alkuvaiheessa yhdessä poikansa kanssa Siurossa, mutta tekoon eivät olleet syyllisiä Ikaalisten seudun punakaartilaiset. Sen sijaan Hämeenkyrön punakaartilaiset surmasivat muun muassa Osaran kartanon omistajan Arthur Hildénin. Viljakkalan punaiset puolestaan valvoivat Tampereen ja Parkanon välisen maantien liikennettä ja vangitsivat kaikki epäilyttävät kulkijat. Heidän ottamistaan vangeista teloitettiin muun muassa valkoisten tiedustelijana toiminut Venäjän kansalainen Juho Volodin, valkoisten puolelle yrittänyt Venäjän armeijan lentäjä Valfrid Nykänen sekä asianajaja Jaakko Rekola, joka oli lähetetty vakoojaksi Tampereelle. Kirjailija F. E. Sillanpään väitettiin olleen osallisena Hämeenkyrön apteekkarin pojan Åke Törnvallin surmaan, vaikka hänet ammuttiin Kymenlaaksossa Pyhtäällä. Sillanpäätä kuulusteltiin tapauksesta ja perätön huhu hänen osallisuudestaan kiersi jopa Sillanpään kuoleman jälkeen.


title: Ikaalisten taistelut

text: Valkoiset ryhtyivät Ikaalisissa puhdistuksiin heti saatuaan kauppalan haltuunsa 11. maaliskuuta, jonka jälkeen muutaman päivän aikana ammuttiin ainakin kuusi punaiseksi epäiltyä sekä kolme venäläistä. Nuorin teloitettu oli Vatulassa ammuttu 15-vuotias poika. Ikaalisten vankileiri perustettiin yhteiskoululle, jonne sijoitettiin 50 miestä ja neljä naista. Hovioikeuden auskultantin Oskar Mattlarin johtama Satakunnan rintamaoikeuden osasto jakoi tuomiot vasta sodan päättymisen jälkeen 16. toukokuuta, jolloin kahdeksan vankia sai kuolemantuomion. Heidät teloitettiin seuraavana yönä Jämijärven puolella Lauttakankaalla.


title: Ikaalisten taistelut

text: Hämeenkyrössä kenttätuomarina toimi eläinlääkäri Gotthelm Klenberg. Teloituksia tehtiin erityisesti Raipalan tilalla, jonka isäntä Jalmari Raipala oli yksi Hämeenkyrön valkoisten johtohahmosta. Kirjailija F. E. Sillanpää on kuvannut tapahtumia teoksessaan "Hurskas kurjuus.


title: Mark Williams

text: Mark Williams -nimisiä henkilöitä ovat:


title: XAPI

text: xAPI (Experience API tai TinCan API) on sähköiseen oppimiseen liittyvä ohjelmointirajapinta. Sen välityksellä erilaiset oppimiskokemukset ja oppimista seuraavat järjestelmät voivat keskustella keskenään. Oppimistehtävät kuten esimerkiksi videon katsominen, verkkomateriaalin lukeminen, testien suorittaminen, mobiilipelien pelaaminen tai valmennuspäivään osallistuminen voidaan koostaa ja taltioida jatkokäsittelyä ja tulkintaa varten tietokantaan (Learning Record Store, LRS). LRS-järjestelmä voi olla olemassa itsenäisenä tai se voi sisältyä perinteiseen verkko-oppimisympäristöön.


title: XAPI

text: xAPI on kehitetty SCORM (Sharable Content Object Reference Model) -standardin seuraajaksi. SCORM on laajalti käytössä oleva tapa paketoida verkossa opiskeltavaa sisältöä . Sen rajoituksena voidaan kuitenkin pitää sitä, että oppimiskokemusten seuranta rajoittuu vain yksittäiseen oppijaan, joka toimii yksittäisen verkkosisällön, selaimen ja oppimisympäristön sisällä .


title: XAPI

text: xAPI:n avulla koulutusten tarjoajille tulee mahdolliseksi muun muassa seurata oppimista muuallakin kuin verkkoselaimessa , kuten mobiilipeleissä, simulaatioissa sekä kasvokkain tapahtuvissa koulutuksissa. Oppimissuoritteita voidaan seurata myös alusta- ja järjestelmäriippumattomasti (esim. suoritus aloitetaan mobiililaitteella ja viedään loppuun tietokoneella).


title: XAPI

text: Teknisesti xAPI on avoimeen lähdekoodiin perustuva REST-pohjainen Web service-rajapinta, jonka sisältö kuvataan JSON JavaScript Object Notation -muodossa. JSON-lausekkeet ovat yksinkertaisimmillaan muotoa "joku teki jotain" eli "aktori-verbi-objekti".


title: Kurt Westerholm

text: Kurt-Henrik Vilhelm Westerholm (s. 17. maaliskuuta 1920 Helsinki) on juristi, joka toimi tasavallan presidentin kanslian kansliapäällikkönä.


title: Kurt Westerholm

text: Kurt Westerholmin vanhemmat olivat ylikonduktööri Axel Wilhelm Westerkund ja Ida Maria Tillander. Hän avioitui 1944 Märtha Anselm Reinin kanssa. Westerholm tuli ylioppilaaksi 1939, suoritti yleisen oikeustutkinnon 1945 ja valmistui lainopin kandidaatiksi 1948 ja lisensiaatiksi 1951. Hän työskenteli eduskunnan palveluksessa 1948–1955 notaarina ja tulkkina, lainvalmistelukunnan jäsen ja lainsäädäntöneuvos hän oli 1953–1959. Tasavallan presidentin kanslian vt. kansliapäällikkönä Westerholm toimi 1958, vakinainen kansliapäällikkö hänestä tuli 1959.


title: The Blades

text: The Blades on brittiläinen taitolentoryhmä. Lentonäytöksiin osallistumisen lisäksi The Blades kuljettaa taitolennoilla maksavia asiakkaita, ja se onkin maailman ainoa taitolentoryhmä, jolla on lentoyhtiön toimilupa. Sen emoyhtiö on 2Excel Aviation. Kaikki ryhmän lentäjät ovat aiemmin olleet mukana Britannian kuninkaallisten ilmavoimien Red Arrows -taitolentoryhmässä.


title: The Blades

text: The Bladesillä on myös kilparyhmä, The Blades Racing Team, jonka koneella taitolentoryhmän entinen johtaja Ben Murphy kilpailee Red Bull Air Race World Championship -sarjassa.


title: The Blades

text: The Bladesin perustivat Britannian kuninkaallisten ilmavoimien hävittäjälentäjät Andy Offer ja Chris Norton, joista Offer lensi Red Arrowsissa 1999–2001 ja Norton toimi lentolaivue 1(F):n komentajana. Sotilasuriensa jälkeen he halusivat uusia haasteita ja päättivät perustaa yksityisen taitolentoryhmän. Heidän yritykselleen löytyi rahoittaja vuonna 2005, jolloin The Blades hankki ensimmäisen lentokoneensa ja palkkasi ensimmäiset työntekijänsä. Yhtiön lentotoiminta alkoi vuonna 2006.


title: The Blades

text: Varsinaisen taitolentämisen lisäksi yhtiö sai tuloja vuokraamalla mainostilaa koneistaan, ja se alkoi tarjota yleisölennätyksiä ja yrityksille suunnattuja tapahtumapäiviä. Koska matkustajien kuljetuksesta tuli tärkeä osa yhtiön toimintaa, sille hankittiin rajoitettu lentoyhtiön toimilupa, joka salli sen kuljettaa maksavia matkustajia, kunhan lento päättyi samalle kentälle, josta oli alkanut. Toimilupa myönnettiin 15. toukokuuta 2006.


title: The Blades

text: The Bladesin toiminnan tuotot alkoivat ylittää kulut noin vuoden kuluttua perustamisesta. Vuoden 2007 lopussa se sai sponsorikseen Barclays-pankin, ja varauskalenteri oli täynnä. Se olikin yhtiön menestyksekkäintä aikaa, mutta vaikeudet alkoivat, kun Barclays veti vuoden 2008 talouskriisin vuoksi tukensa pois talouskauden 2008–2009 päätteeksi. Yhtiö joutui laajentamaan toimintaansa taitolennon ulkopuolelle ja alkoi muun muassa tarjota ilmailualan konsulttipalveluita ja perusti tilauslentoyhtiön. Näistä uusista toimialoista muodostui 2Excel Aviation, josta tuli The Bladesin emoyhtiö.


title: The Blades

text: The Blades teki vuonna 2011 peräkkäisten muodostelmasilmukoiden maailmanennätyksen lentämällä 26 silmukkaa.


title: The Blades

text: Heinäkuussa 2018 The Bladesilla oli käytössään kuusi lentokonetta.


title: Love City Groove (kappale)

text: Love City Groove on saman nimisen yhtyeen esittämä kappale, joka edusti Iso-Britanniaa vuoden 1995 Eurovision laulukilpailussa Irlannin Dublinissa.


title: Love City Groove (kappale)

text: Kappale sijoittui Euroviisuissa kymmeneksi 76 pisteellä.


title: Artturi Arho

text: Artturi Heikki Arho (11. syyskuuta 1876 Helsinki – 14. toukokuuta 1938 Iisalmi) oli suomalainen kirkkoherra.


title: Artturi Arho

text: Arhon vanhemmat olivat poliisikonstaapeli, vanginvartija Henrik Henriksson ja Maria Gustava Stjernlund. Hän pääsi ylioppilaaksi 1895 Helsingin suomalaisesta normaalilyseosta ja suoritti teologisen erotutkinnon Helsingin yliopistossa 1903. Arho vihittiin papiksi samana vuonna.


title: Artturi Arho

text: Arho oli Porvoon, sittemmin Tampereen tuomiokapitulin notaarina 1909-–1933 ja Iisalmen maaseurakunnan kirkkoherrana 1933–1938.


title: Artturi Arho

text: Artturi Arho oli naimisissa vuodesta 1906 Hedvig Alice Leschin kanssa.


title: Let Me Be the One

text: Let Me Be the One on The Shadowsin esittämä kappale, joka edusti Iso-Britanniaa vuoden 1975 Eurovision laulukilpailussa Ruotsin Tukholmassa.


title: Let Me Be the One

text: Kappale sijoittui Euroviisuissa toiseksi 138 pisteellä.


title: San’yō-rautatiet

text: San’yō-rautatiet () on japanilainen rautatieyhtiö, joka toimii Kansain seudulla Hyōgon prefektuurissa Seton sisämeren rannikolla. Se luetaan keskisuurten yksityisten rautatieyhtiöiden ("jun’ōte-shitetsu") joukkoon. San’yōn kahden rautatielinjan yhteispituus on 63,2 kilometriä ja asemia sillä on käytössään 49 kappaletta. Rautatieliikenteen lisäksi yritys harjoittaa liiketoimintaa kiinteistökehityksen ja vapaa-ajan palvelujen parissa. Se on osa San’yō Group -ryhmää, johon kuuluu lukuisia muita yrityksiä muun muassa liikenteen, vähittäiskaupan ja matkailun aloilta.


title: San’yō-rautatiet

text: Yhtiöllä on 706 työntekijää (vuonna 2018). Sen pääkonttori sijaitsee Kōben kaupungin Nagatan suuralueella.


title: San’yō-rautatiet

text: San’yō-rautateiden juuret ovat kahdessa 1900-luvun alkupuolella perustetussa rautatieyhtiössä. Toinen niistä oli vuonna 1907 perustettu Hyōgon sähköraitiotie (), joka aloitti liikennöinnin vuonna 1910. Se liitettiin vuonna 1927 Ujigawa denki -sähköyhtiöön, johon yhdistettiin samana vuonna myös 1919 perustettu Kōben–Himejin rautatie (). Nykyinen yhtiö syntyi kesäkuussa 1933, kun Ujigawa denkin rautatieliikennettä harjoittanut yksikkö erotettiin omaksi yrityksekseen.


title: San’yō-rautatiet

text: San’yō-rautateiden Seton sisämeren rannikkoa pitkin kulkeva päälinja liittää toisiinsa Kōben ja Himejin kaupungit. Siitä haarautuu lyhyempi, Himejin Aboshin suuralueelle johtava linja. Koska yhtiö liikennöi meren rannalla, se käyttää itsestään lempinimeä ”Seaside Express”. San’yō-rautatiet harjoittaa vastavuoroista läpiajoliikennettä Kōbe-pikarautatien linjan kautta Hanshin-rautateiden linjoille Osakaan saakka.


title: Rock Bottom (Lynsey de Paulin ja Mike Moranin kappale)

text: Rock Bottom on Lynsey de Paulin ja Mike Moranin esittämä kappale, joka edusti Iso-Britanniaa vuoden 1977 Eurovision laulukilpailussa Lontoossa.


text: Kappale sijoittui Euroviisuissa toiseksi 121 pisteellä. Kappaleen kapellimestarina toiminut kilpailun ylikapellimestari Ronnie Hazlehurst herätti huomiota käyttämällä kappaleen aikana tahtipuikkona sateenvarjoa.


title: Fort Ross

text: Fort Ross (), aiemmin Fortress Ross () oli Venäjän keisarikunnan kauppakomppanian perustama, Pohjois-Amerikassa, nykyisen Kalifornian osavaltiossa sijaitsevien siirtokuntien keskus. Siirtokunta toimi vuodesta 1812 vuoteen 1842, jolloin linnake myytiin yksityiselle henkilölle. Nykyään paikalla sijaitsee historiallinen muistomerkki ja kansallispuisto.


title: Fort Ross

text: Venäjän Alaskan siirtokunnilla oli ongelmia huollon järjestämisessä, ja emämaasta ruuan ja varusteiden tuottaminen oli vaikeaa. Ensimmäinen retkikunta lähti Alaskasta etelään vuonna 1803 johtajinaan Timofei Tarakanov ja Afanasii Shvetsov, jotka palasivat vuoden kuluttua mukanaan runsaansti nahkoja. Tarakanov oli mukana myös seuraavissa retkikunnissa, joiden tarkoitus oli luoda yhteys Amerikan länsirannikon espanjalaisiin sekä löytämään paikkaa linnakkeelle ja siirtokunnalle, mistä käsin voisi tukea Alaskan kauppa-asemia ja asuttamista. Linnakkeessa asui sen elinkaaren aikana kerrallaan 25-100 venäläistä ja 50-125 Alaskan alkuperäisasukasta, josta kaikki työskentelivät Venäläis-amerikkalaisen kauppakomppanian palveluksessa. Linnakkeen väki kävi kauppaa myös paikallisten asukkaiden kanssa. Linnake ei koskaan saavuttanut tavoitettaan toimia Alaskan siirtokuntien vilja-aittana, vaan sen ylläpito tuli kalliimaksi kuin viljan ostaminen Englantilaisilta tai Ranskalaisilta. Merisaukkokannan pienentyessä, jonka metsästys käsitti merkittävän osan linnakkeen tuloista, venäläiset tarjosivat linnaketta Hudson Bayn Companylle, joka kieltäytyi tarjouksesta vuonna 1840, ja sitten ranskalaisille, jotka myös kieltäytyivät. Lopulta linnakkeen osti John Sutter. 1. tammikuuta 1842 linnakkeen lippu laskettiin ja noin sata venäläistä siirtolaista purjehti linnakkeesta pois.


title: Fort Ross

text: 30. elokuuta 1812 (gregoriaarisen kalenterin mukaan) venäläiset pitivät jumalanpalveluksen linnoituksen paaluvarustuksen valmistumisen kunniaksi. Punapuusta rakennetun paaluvarustuksen luoteis- ja kaakkokulmaan rakennettiin tykkitornit. Tykkejä linnoituksen puolustamiseen oli, ajanhetkestä riippuen 12-40. Linnakeen puolustuskykyä ei koskaan koeteltu taistelussa.


title: Fort Ross

text: Vuonna 1820 linnakkeeseen oli saatu rakennettua johtajan talo, jota kutsuttiin nimellä "Kuskovin talo", parakit upseereille ja virkamiehille sekä työläisille sekä varastoja ja muita pienempiä rakennuksia. Vuonna 1825 rakennettiin kappeli, joka toimi ensimmäisenä ortodoksisena rakennuksena Alaskan ulkopuolisessa Amerikassa. Linnoituksessa ei koskaan ollut omaa pappia, minkä vuoksi kappelia ei koskaan vihitty kirkoksi. Kappeli vaurioitui vuoden 1906 maanjäristyksessä ja paloi 1970. Kappeli on rakennettu uudestaan vuonna 1973.


title: Go (Scott Fitzgeraldin kappale)

text: Go on Scott Fitzgeraldin esittämä kappale, joka edusti Iso-Britanniaa vuoden 1988 Eurovision laulukilpailussa Irlannin Dublinissa.


title: Go (Scott Fitzgeraldin kappale)

text: Kappale sijoittui Euroviisuissa toiseksi 136 pisteellä. Kappale hävisi äänestyksessä kilpailun voittaneelle Sveitsin Céline Dionille vain yhdellä pisteellä.


title: Lasiurus

text: Lasiurus on siippoihin kuuluva lepakkosuku. Siihen kuuluu "Mammal Species of the Worldin" mukaan 17 lajia. Nisäkäsnimistötoimikunnan ehdotus suvun suomenkieliseksi nimeksi on "punalepakot".


title: Lasiurus

text: Punalepakot ovat keskikokoisia tai jopa isoja siippoja. Niitä tavataan Kanadassa, Yhdysvalloissa, Meksikossa, Väli-Amerikassa, Länsi-Intiassa ja Etelä-Amerikassa aina Chileen ja Argentiinan eteläosiin saakka.


title: Elokuvavuosi 2021

text: Elokuvavuosi 2021 käsittelee vuoden 2021 aikana ensi-iltansa saavia elokuvia ja elokuvamaailman merkittäviä tapahtumia.


title: Glass Swords

text: Glass Swords on skotlantilaisen elektronista musiikkia tuottavan artisti Rustien esikoisalbumi, jonka julkaisi Warp Records 10. lokakuuta 2011. Albumilta julkaistiin kolme singleä: "Ultra Thizz", "Surph" ja "After Light". Whyte tuotti albumin vuosina 2008-10.Albumi vastaanotti hyvin positiivista palautetta julkaisuaikanaan. Kriitikot kuvailivat albumia hyvin monipuoliseksi, koska se ottaa vaikutteita hyvin monesta eri elektronisen musiikin ala-genrestä. Albumi oli ehdolla vuoden parhaaksi albumiksi vuonna 2012 Scottish Album of the Year -palkintogaalassa, mutta hävisi Bill Wellsin ja Aidan Moffatin albumille Everything's Getting Older.


title: Ulsterinskotti

text: Ulsterinskotti ("Ulstèr-Scotch") tarkoittaa Pohjois-Irlannissa eli Ulsterissa puhuttavia skotin kielen murteita. Skotin kieli saapui Pohjois-Irlantiin 1600-luvun alussa, kun suuri määrä skotin puhujia siirtyi Skotlannin Alamailta Pohjois-Irlantiin. Samaltaa ajalta on myös peräisin ensimmäinen ulsterinskotinkielinen kirjoitus. Kirjakieli pysyi samankaltaisena Skotlannin skotin kanssa 1900-luvulle asti, jolloin ulsterinskotille alettiin kehittää omaa oikeinkirjoitusjärjestelmäänsä.


title: Ulsterinskotti

text: Yhdistynyt kuningaskunta on vuodesta 1999 asti tunnustanut ulsterinskotin yhdeksi Pohjois-Irlannin vähemmistökielistä Euroopan alueellisten tai vähemmistökielten peruskirjan nojalla.


title: Anna Wikander

text: Anna Elisabet Wikander (26. helmikuuta 1873 Pori – 4. lokakuuta 1938 Tampere) oli suomalainen tuberkuloosilääkäri.


title: Anna Wikander

text: Wikanderin vanhemmat olivat laivuri Georg Ferdinand Wikander ja Ebba Carolina Rosendahl. Hän pääsi ylioppilaaksi 1892 yksityistodistuksella Porin lyseosta ja suoritti medikofiilitutkinnon Helsingin yliopistossa 1896 sekä valmistui lääketieteen kandidaatiksi 1899 ja lääketieteen lisensiaatiksi 1904. Hän teki opintomatkoja Skandinaviaan 1905, Kölniin ja Pariisiin 1907 sekä Ruotsiin, Tanskaan ja Berliiniin 1913.


title: Anna Wikander

text: Wikander toimi yksityislääkärinä Tampereella vuodesta 1904 alkaen. Hän oli Tampereella vanhainkodin lääkärinä 1905–1918, Tampereen lastenhoitoyhdistyksen laitoslääkärinä 1908–1915 ja Tampereen Verkatehtaan sairas- ja apu- sekä eläkekassojen lääkärinä 1914–1934. Tampereen kaupungin keuhkotautisten huoltotoimiston lääkärinä Wikander oli 1911–1936. Hän oli mukana perustamassa Tampereen tuberkuloosin vastustamisyhdistystä 1912 ja toimi yhdistyksen sihteerinä ja johtokunnan jäsenenä. Yhdistyksen Tampereen Kauppiin perustaman keuhkotautiparantolan lääkärinä hän oli vuodesta 1915 alkaen. Hän oli myös mukana ajamassa kunnallisen keuhkotautiparantolan perustamista Kangasalle, tämä Pikonlinnan parantola valmistui 1931. Perheetön Wikander testamenttasi omaisuutensa Tampereen tuberkuloosin vastustamisyhdistykselle. Yhdistyksen toimintaa jatkaa nykyisin 1954 perustettu Tampereen Tuberkuloosisäätiö.


title: Julius Lagus

text: Evert Julius Lagus (23. marraskuuta 1890 Kuopio – 20. joulukuuta 1978) oli asianajaja ja liike- ja kunnalliselämässä laajasti vaikuttanut henkilö.


title: Julius Lagus

text: Julius Laguksen vanhemmat olivat postiekspeditööri Jacques Julius Hilarion Lagus ja Anna Augusta Studd ja puoliso vuodesta 1921 Hilkka Maria Aalto. Vuonna 1910 ylioppilaaksi tullut Lagus suoritti oikeustutkinnon 1916 ja sai varatuomarin arvon 1918. Hän oli vuonna 1919 pankkiiriliike A. Ahlman & Pulkkisen asianajotoimiston avustaja Tampereella, sitten Fröjdman & Co:n johtaja Helsingissä ja vuodesta 1920 G. A. Serlachiuksen lainopillinen neuvonantaja, Salonen & Tennbergin asuianajotoimiston omistaja Jyväskylässä vuodesta 1920 ja Kaarlo Castrénin asianajotoimiston osakas ja asianajaja Helsingissä vuodesta 1941 sekä omistaja vuodesta 1969. Laguksella oli erittäin paljon luottamustoimia, hän oli muun muassa monien eri yritysten hallitusten jäsen, Mäntän kunnanvaltuuston ja Jyväskylän kaupunginvaltuuston ja -hallituksen jäsen sekä toimi Jyväskylän ja Helsingin kauppakamarin, Keskuskauppakamarin sekä Suomen asianajajaliiton ja Helsingin ja Jyväskylän asianajajayhdistysten hallintoelimissä. Lagus osallistui myös suojeluskuntajärjestön toimintaan ja Suomen sisällissotaan.


title: Sahrawit

text: Sahrawit () ovat Saharan länsiosassa asuva kansa.


title: Sahrawit

text: Kuten muidenkin Saharan kansojen, myös Sahrawien kulttuuri on monenkirjava. Siinä näkyy arabi–berberi-piirteitä ja myös Sahelin etnisille ryhmille yleisiä piirteitä. Sahrawit koostuvat useista heimoista ja he puhuvat Arabian kielen Hassaniyya murretta. Jotkut heistä puhuvat Berberikieliä.


title: Dyoplosaurus

text: Dyoplosaurus on sukupuuttoon kuollut Ankylosauria-osalahkoon kuuluva dinosaurussuku. Sen jäänteet on löydetty Albertasta Kanadasta, ja ne on ajoitettu noin 76 miljoonan vuoden taakse. "Dyoplosaurus" kuvattiin vuonna 1924, mutta sitä pidettiin pitkään "Euoplocephaluksen" synonyyminä. Nykyään se voidaan erottaa omaksi suvukseen, jonka ainoa laji on Dyoplosaurus acutosquameus.


title: Dyoplosaurus

text: "Dyoplosauruksen" pituudeksi on arvioitu noin 4–7 metriä, josta 37 senttiä oli kalloa. Painoa sillä oli arviolta 1,2 tonnia. "Dyoplosauruksella" oli pieni häntänuija ja hyvin leveä lantio.


title: Dyoplosaurus

text: "Dyoplosauruksen" luuranko löydettiin Albertasta vuonna 1920, ja se kuvattiin tieteelle vuonna 1924. Löytö koostui pääasiassa eläimen takaosasta, mutta siihen kuului myös muun muassa leuan pala, joka oli lähes identtinen "Euoplocephaluksen" leuan kanssa. Siksi "Dyoplosaurusta" alettiin pitää "Euoplocephalus"-suvun synonyyminä vuonna 1971. "Euoplocephalus" tunnettiin "Dyoplosaurustakin" hajanaisemmista fossiileista, ja "Dyoplosauruksen" yhdistäminen sukuun antoi uuden kuvan siitä, miltä "Euoplocephaluksen" lantio, häntä ja panssari näyttivät. Vasta vuonna 2009 "Dyoplosaurus" todettiin erilliseksi suvuksi, kun sitä pystyttiin vertaamaan "Euoplocephaluksesta" tehtyihin uusin löytöihin. "Dyoplosaurus" erosi "Euoplocephaluksesta" lantion, selkärangan ja erityisesti hännän perusteella. Sillä oli pienempi ja suipompi häntänuija kuin "Euoplocephaluksella", mutta on myös mahdollista että kyseessä oli keskenkasvuinen yksilö.


title: Dyoplosaurus

text: "Dyoplosauruksen" elinympäristö oli vesistöistä ja kosteaa tulvatasankoa, jossa oli rannikkosoita. Lisäksi se on saattanut elää kuivemmissa ylänkömetsissä.


title: Fluvoksamiini

text: Fluvoksamiini (Suomessa kauppanimellä "Fluvosol") on SSRI-lääkkeiden eli selektiivisten serotoniinin takaisinoton estäjien ryhmään kuuluva lääkeaine. Sitä käytetään vakavan masennuksen ja pakko-oireisen häiriön hoitoon.


title: Fluvoksamiini

text: Fluvoksamiinin vaikutuksen alkaminen vie noin kaksi viikkoa, joskus kauemmin. Aikuisille tavallinen aloitusannos on 50-100 milligrammaa vuorokaudessa ja enimmäisannos 300 milligrammaa vuorokaudessa.


title: Fluvoksamiini

text: Lääkkeen yleisimpiin haittavaikutuksiin kuuluvat sydämentykytys, päänsärky, huimaus, uneliaisuus, vapina, vatsavaivat, suun kuivuminen, hikoilu, ruokahaluttomuus, voimattomuus, huonovointisuus, ahdistuneisuus, unettomuus ja hermostuneisuus.


title: Fluvoksamiini

text: Lopetettaessa fluvoksamiinin käyttö, yleisimmät lopetusoireet ovat lääkkeen sivuvaikutusten kaltaisia. Yleisimpiä oireita ovat muun muassa huimaus, aisti- ja unihäiriöt, kiihtymys, sydämentykytykset ja päänsärky. Vieroitusoireiden välttämiseksi lääkeannosta kannattaa pienentää vähitellen.


title: Mark Williams (englantilainen jalkapalloilija)

text: Mark Ross Williams (s. 19. lokakuuta 1981, Chatham, Yhdistynyt kuningaskunta) on entinen englantilainen jalkapalloilija, joka pelasi keskikenttää Brentfordissa vuoteen 2003 saakka. Hän pelasi myös Barnetissa sekä singaporelaisessa jalkapallojoukkueessa Woodlands Wellingtonissa, mutta joutui lopettamaan pelaajanuransa selkävaivojen vuoksi vuonna 2005.


text: Williams on toiminut Brentfordin tukijana pelaajanuransa jälkeen. Lisäksi hän on työskennellyt, mm. kuntovalmentajana, keittiökalustesuunnitteluyrityksessä sekä myynti- ja markkinointiyrityksessä.


title: James Beaumont Neilson

text: James Beaumont Neilson (22. kesäkuuta 1792 – 18. tammikuuta 1865) oli skotlantilainen keksijä. Hänen tärkeimpänä keksintönään pidetään kuuman ilman käyttöä masuuneissa rautamalmia jalostettaessa.


title: James Beaumont Neilson

text: James Beaumont Neilson syntyi Shettlestonissa noin kolmen mailin päässä Glasgow'sta 22. kesäkuuta 1792. Hänen vanhempansa olivat Walter Neilson ja Marion Smith. Perhe oli työväenluokkainen, eivätkä Walter Neilsonin tulot ylittäneet 16 šillinkiä viikossa. Walter Neilson työskenteli koneenkäyttäjänä ja -korjaajana useissa hiilikaivoksissa, muun muassa John Roebuckin hiilikaivoksissa lähellä Bo'nessiä sekä Govanin hiilikaivoksissa lähellä Glasgow'ta.


title: James Beaumont Neilson

text: James Beaumont Neilson lopetti koulunkäynnin ennen kuin täytti 14 vuotta. Jo ennen tätä hän aloitti työt kivilouhoksessa neljän šillingin viikkopalkalla hoitaen höyrykonetta, jonka hänen isänsä oli rakentanut. Hän työskenteli koulunsa lopetettuaan kaksi vuotta Govanin hiilikaivoksessa, kunnes ryhtyi vanhemman veljensä Johnin oppipojaksi. Tämä oli insinööri, ja Neilson oppi tämän alaisuudessa alasta paljon, samalla kun opiskeli matematiikkaa, piirtämistä ja englannin oikeinkirjoitusta.


title: James Beaumont Neilson

text: Neilson työskenteli veljensä alaisuudessa vielä vuosikaudet oppipoika-aikansa jälkeen. Vuonna 1814 hän siirtyi William Taylorin alaisuuteen Irvinessä sijaitsevaan hiilikaivokseen. Hän toimi konemestarina kaivoksessa ja sai palkkaa 70–80 puntaa vuodessa. Kolme vuotta myöhemmin hänestä tuli Glasgow'n kaasulaitoksen esimies. Useat hänen keksintönsä tehostivat sekä kaasun tuotantoa että sen käytännön hyödyntämistä. Hän pyrki myös parhaansa mukaan edistämään alaistensa lukutaitoisuutta ja oppineisuutta. Hän pysyi tehtävässä kaiken kaikkiaan 30 vuotta.


title: James Beaumont Neilson

text: 1820-luvulla Neilson teki tärkeimmän keksintönsä. Kaivostyössä oli vallalla yleinen käsitys, että kylmä ilma oli tehokkaampaa metallin erottamiseen malmista. Neilson suoritti asiaa käsitteleviä kokeita ja totesi käsityksen perättömäksi. Hänen uuden teoriansa mukaista erotteluprosessia kokeiltiin Clyde Ironworksissa vuonna 1828. Kokeilu oli niin onnistunut, että Neilson, Charles Macintosh, Colin Dunlop ja John Wilson patentoivat prosessin syys-lokakuussa 1828. Lisenssi sen käyttöön oli vain yksi šillinki tonnilta, millä pyrittiin rohkaisemaan sen käyttöä. Prosessi mahdollisti sen, että yhdellä tonnilla hiiltä saatettiin tuottaa kolme kertaa aikaisempaa suurempi määrä rautaa. Se myös mahdollisti heikkolaatuisemman rautamalmin ja hiilen käytön raudanvalmistuksessa.


title: James Beaumont Neilson

text: Neilsonin patenttia pyrittiin kyseenalaistamaan oikeudessa 1830- ja 1840-luvuilla yhä enemmän, kunnes se vanheni vuonna 1842. Neilson jäi eläkkeelle vuonna 1847 ja muutti ensin Buteen ja sitten 1851 Kirkcudbrightiin, missä pyrki jälleen edistämään paikallisten työläisten opetusta ja etua. Hän kuoli Queenshillissä Kirkcudbrightshiressä 18. tammikuuta 1865. Hänestä oli tehty Royal Societyn jäsen vuonna 1846.


title: Östermyran suuralue

text: Östermyra on Seinäjoen suuralue kantakaupungin etelälaidalla. Siihen kuuluvat kaupunginosat ovat Törnävä, Simuna, Pajuluoma, Soukkajoki ja Kärki. Suuraleen väkiluku oli 9 991 joulukuussa 2016.


title: William Butler

text: William Butler voi tarkoittaa ainakin seuraavia henkilöitä:


title: Hannes Jukonen

text: Johan (Hannes) Brynolf Jukonen (2. heinäkuuta 1873 Keuruu – 6. kesäkuuta 1961 Keuruu) oli suomalainen juristi ja kotiseututyön harrastaja.


title: Hannes Jukonen

text: Jukosen vanhemmat olivat kauppias Johan Jukonen ja Olivia Ekman. Hän pääsi ylioppilaaksi 1907 yksityistodistuksella Kuopion yhteiskoulusta ja suoritti Helsingin yliopistossa yleisen oikeustutkinnon 1910 ja ylemmän hallintotutkinnon 1911.


title: Hannes Jukonen

text: Jukonen oli aluksi rautatievirkamiehenä ja sen jälkeen Tampereen taksoitussihteerinä 1919–1927, Helsingin lastenvalvojana 1927–1930 sekä Helsingin kaupungin ja valtionverotuslautakunnan sihteerinä 1930–1943.


title: Hannes Jukonen

text: Hannes Jukonen toimi Keuruun vanhan kirkon esittelijänä matkailijoille 1928–1958.


title: Iines Laitinen-Sandberg

text: Iines Laitinen-Sandberg, o.s. Laitinen (25. marraskuuta 1903 Viipuri – 8. kesäkuuta 1996 Helsinki) oli lausuntataiteilija, puhe- ja esitystaidon opettaja ja Helkanuorten liiton perustaja.


title: Iines Laitinen-Sandberg

text: Iines Laitinen-Sandbergin vanhemmat olivat rakennusmestari Aatu Laitinen ja Riikka Malinen ja puoliso vuodesta 1928 Börje Sandberg (k. 1955). Laitinen-Sandberg tuli ylioppilaaksi Viipurin Naisopistosta 1922 ja opiskeli Helsingin yliopistossa 1922–1927. Hänet valittiin akateemiseksi lausujamestariksi 1926. Laitinen-Sandberg oli Ylioppilasteatterin perustajia. Suomen Lausujain Liiton hallituksen jäsen hän oli vuodesta 1947, Kalevala Korun hallituksen puheenjohtaja 1950–1955 ja Kalevalaisten naisten liiton hallituksen jäsen 1949–1955. Helkanuorten toiminta kehittyi hänen vuonna 1949 perustamastaan Helkatytöt-lausuntakerhosta. Pohjois-Karjalan opiston opettajana ja myös johtajana Laitinen-Sandberg toimi 1957–1963. Hän julkaisi vuonna 1960 kansanrunouden ohjelmakirjan "Näitä äitini opetti". Kalevalaseuran jäseneksi hänet kutsuttiin 1969 ja valtion taiteilijaeläke hänelle myönnettiin 1974. Laitinen-Sandberg sai työstään Uudenmaan läänin taidepalkinnon vuonna 1981.


title: Neilson

text: Neilson voi tarkoittaa ainakin seuraavia:


title: Colin Reitz

text: Colin Robert Reitz (s. 6. huhtikuuta 1960 Clapton, Suur-Lontoo) on brittiläinen estejuoksija. Hän saavutti urallaan 3 000 metrin estejuoksun MM-pronssia vuoden 1983 MM-kisoista Helsingistä. Lisäksi hän saavutti 2 000 metrin estejuoksussa alle 20-vuotiaiden EM-hopeaa vuonna 1979 Puolan Bydgoszczissa.


title: Ainsley Bennett

text: Ainsley Bennett (s. 22. heinäkuuta 1954 Jamaika) on brittiläinen pikajuoksija. Hän saavutti sisäratojen EM-hopeaa 400 metrin juoksusta vuonna 1983 Budapestistä. Lisäksi Bennett oli Britannian joukkueen mukana voittamassa MM-pronssia pitkästä viestistä vuoden 1983 MM-kisoista Helsingistä.


title: Yazılıkaya

text: Yazılıkaya sijaitsee Turkissa ja siellä on merkittäviä muinaisjäänteitä noin vuosilta 1500- 1200 eaa, jolloin siellä oli heettiläisten kalliopyhäkkö.


title: Yazılıkaya

text: Yazilikaya sijaitsee 170 kilometriä itään Ankarasta, Turkin pääkaupungista ja se on lähellä pientä Bogazkalen kaupunkia. Se on ulkoilmapyhäkkö, joka koostuu katottomista kammioista ja siellä on aikoinaan ollut pohjavesilähde. On mahdollista, että paikkaa on pidetty pyhänä jo ennen heettiläisiä.